Walaupun EUR/USD Teruskan Kenaikan, Waspada Risiko Untuk Mata Wang Euro

US dolar masih lagi bergerak lemah pada pembukaan pasaran awal minggu ini dengan bank-bank di Amerika Syarikat (AS) ditutup sempena Hari Peringatan.
Memberi tekanan kepada raja mata wang itu, sentimen pasaran dipulihkan dengan laporan perkembangan di China setelah Shanghai mengumumkan sekatan pergerakan akan mula dikurangkan pada minggu ini.
Namun, US dolar dilihat memaparkan pengukuhan pada awal sesi Asia pagi ini (Selasa) untuk mengurangkan kerugian pada awal minggu.
Perkembangan di Eropah, wakil Kesatuan Eropah (EU) masih lagi berbincang berkenaan pakej sekatan terhadap Rusia dengan pasaran menjangkakan sekatan tidak akan termasuk import minyak daripada paip saluran, hanya sekatan kapal tangki minyak sahaja.
Perbincangan yang masih lagi berlarutan dilihat sedikit menambah bebanan terhadap mata wang Euro yang berjaya mengekalkan prestasi yang lebih baik berbanding US dolar untuk beberapa minggu ini yang disuntik oleh isyarat kenaikan kadar oleh bank pusat Eropah sebelum ini.

Pada carta harga pasangan mata wang EUR/USD, harga berjaya memaparkan corak kenaikan harga pada dagangan awal minggu semalam.
 Walaupun momentum kenaikan tidaklah begitu ketara, namun harga berjaya mengatasi paras ketinggian pada minggu lalu menuju ke zon rintangan 1.08000.
Sedikit penurunan harga dilihat pada dagangan yang bersambung pada awal sesi Asia pagi ini (Selasa), namun harga masih disokong di paras sokongan Moving Average 50 (MA50) pada rangka masa 1 jam.
Sekiranya harga menjunam melepasi paras sokongan tersebut, isyarat awal untuk perubahan trend bearish akan menyaksikan harga membuat penurunan menguji paras sokongan pada 1.07000.
Penurunan lebih rendah yang diteruskan bakal menguji zon RBS (resistance become support) pada 1.06000.
Namun jika harga berjaya meneruskan kenaikan lebih tinggi melepasi zon 1.08000, paras ketinggian terbaru 5 minggu bakal dicatatkan dengan sasaran seterusnya adalah menuju zon 1.09000 pula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


‘Tapering’ Atau Tidak? Ini Ramalan Pasaran Sebelum Mesyuarat FOMC!

Pengurangan atau tidak ada pengurangan? Inilah persoalan yang berlegar di sekitar pasaran menjelang pengumuman dasar FOMC pada awal pagi Khamis nanti.
Setelah menyaksikan beberapa kenaikan dalam indikator utama ekonomi, isu mengenai pengurangan pembelian bon (tapering) kembali bergema walaupun telah berulang kali Federal Reserve (Fed) menyatakan bahawa ia masih terlalu awal untuk berbincang mengenainya.
Fed juga meletakkan penanda aras untuk melakukan pengurangan dengan mengambil kira mengenai pasaran pekerjaan yang masih lagi lemah, walaupun kadar inflasi meningkat.
Namun begitu, sejak mesyuarat polisi bulan lalu, terdapat beberapa pembuat dasar telah menyuarakan kebimbangan terhadap kenaikan inflasi baru-baru ini dan menyatakan mengenai perlunya untuk mereka mula membincangkan pengurangan.
Spekulasi kini kuat mengatakan bahawa Fed akan mula memberi petunjuk mengenai pengurangan pada mesyuarat kali ini.
 Bagaimanapun, pada masa yang sama, pasaran turut menjangkakan bahawa Fed akan mengekalkan pendekatan dasar monetari semasa.
Hal ini kerana, jika melihat kepada data ekonomi terbaru yang diterbitkan selepas mesyuarat polisi bulan lalu, kadar inflasi menunjukkan penurunan pada bulan Mei berbanding sebelumnya, sementara pasaran pekerjaan pula gagal memenuhi jangkaan untuk meningkat lebih tinggi.
Oleh itu, adakah pendirian pembuat dasar sebelum ini akan tetap sama atau berubah?
Selain mencari petunjuk kepada perubahan dasar, pasaran turut menumpukan perhatian kepada unjuran pertumbuhan ekonomi Amerika Syarikat pada tahun ini dan tahun-tahun seterusnya.
Sebarang pernyataan yang bernada hawkish akan mendorong matawang US dolar meningkat lebih tinggi, dan pergerakan sebaliknya akan berlaku sekiranya Fed terus kekal bernada dovish.


CPI Zon Eropah Naik, Adakah Tren Matawang Euro Akan Bertukar?

Inflasi di Zon Eropah semakin memberi tekanan kepada bank pusat Eropah (European Central Bank, ECB) untuk mengurangkan amaun pembelian bon semasa. Sebarang spekulasi kepada pengurangan ini akan menguatkan matawang Euro, di mana secara berperingkat kadar faedah di Zon Eropah akan mula meningkat.
Inflasi CPI (Indeks harga pengguna) Zon Eropah yang dikeluarkan pada Khamis meningkat ke paras 2.0% pada Februari dari 1.8% yang dicatatkan pada Januari. Kadar tersebut juga sejajar dengan jangkaan pasaran.
 Kadar asas inflasi yang tidak mengambilkira harga makanan,minyak/gas dan rokok kekal do sekitar 0.9% pada tempoh sama yang juga menepati jangkaan pasaran. Kadar asas ini kekal di paras 0.9% sejak tiga bulan lalu.
Namun, data kali ini tidak akan memberi kesan signifikan kepada perubahan polisi ECB dalam masa terdekat. Hal ini disebabkan kadar asas inflasi masih gagal meningkat sejak tiga bulan lalu.
Tekanan kepada ECB akan semakin meningkat untuk tidak terlalu agresif dalam menentukan polisi monetari, jika terdapat isyarat kesan pusingan kali kedua kenaikan harga dan juga kenaikan kadar gaji dalam pasaran buruh mereka. Jika tiada kesan kali kedua ini, ECB dijangka akan menunggu lebih bukti peningkatan harga terutamanya ‘kadar asas inflasi’ (core-inflation).


Berita Ini Bakal Memberi Kelegaan Kepada Semua Trader Emas!

Harga emas melonjak pada sesi Eropah setelah melemah dalam 5 sesi sebelum ini. Logam kuning merosot sehingga mencecah paras terendah akibat tekanan dari US Dollar yang meneruskan pengukuhan semenjak kemenangan Trump
Emas di Comex melonjak sebanyak 0.4% selepas jatuh kepada tahap terendah semenjak 3 Jun.
Juga di Comex, silver futures kembali melonjak sebanyak 9 sen dalam sesi ini.
US Dollar mula merosot setelah permintaan terhadap matawang itu menuju kepada paras paling kukuh sejak Disember 2015.
US Dollar Index turun semasa awal dagangan selepas meningkat kepada angka 100.24 pada Isnin.
 Kelemahan matawang gergasi biasanya memberi manfaat kepada emas.
Pun begitu, penganalisis pasaran memberi amaran bahawa prospek emas kekal merosot dalam tempoh terdekat ini. Harga logam kuning ini telah turun lebih 6% sejak minggu lalu setelah dasar ekonomi Trump dikatakan bakal merangsang pertumbuhan ekonomi dan inflasi, sekali gus membawa AS ke dalam era kadar faedah yang lebih tinggi.
Dalam masa yang sama, tumpuan juga diberikan kepada data ekonomi AS untuk petunjuk yang lebih jelas mengenai kekuatan ekonomi.
Di tempat lain, copper futures dilaporkan menjunam sebanyak 6.6 sen. Komoditi ini telah melonjak hampir 11% selepas Donald Trump dikatakan akan membawa kebanjiran terhadap perbelanjaan infrastruktur.
Copper dianggap sebagai penunjuk utama ekonomi global kerana digunakan di dalam pembinaan bangunan, penjanaan kuasa dan pembuatan barangan elektronik pengguna.

MAS Bercadang Untuk Menambah Lagi 25 Buah Pesawat!


Analisis teknikal GBP/USD – Timeframe H1 – 17/1/2018

Secara keseluruhan, di timeframe daily pergerakan GBP/USD dilihat masih dalam momentum wave ke arah bullish, dan kini ia berpotensi untuk melakukan retracement bearish sekiranya harga di timeframe H1 ketika ini breakout Key Support terhampir iaitu 1.3740, apabila breakout GBP/USD akan membentuk satu reversal pattern ‘double top’ untuk mulai melakukan retracement bearish.
 Jika breakout Key Support ini, target terhampir adalah ke sektiar harga Big Round Number iaitu 1.3700 atau lebih rendah ke sekitar harga 1.3640 pada minggu ini. Walaubagaimanapun, reversal pattern ini dianggap gagal sekiranya ia gagal untuk breakout Key Support dan akan mulai meneruskan lagi kenaikan.
Target bullish jika breakout  Key Resistance adalah 1.3850 atau ke sekitar 1.3900 bagi membentuk new HH. Jadi kesimpulannya, harga perlu breakout Key Support/neckline terlebih dahulu sebelum mecari peluang ‘short’. Sekiranya tidak breakout, GBP/USD akan kembali bullish tanpa melakukan deep retracement.


Semua Event Penting Yang Anda Harus Beri Perhatian Sepanjang Minggu Ini (08-12 Mei 2017)

Setelah teka-teki mengenai Presiden Perancis dijawab minggu lepas, apa pula event penting yang bakal mempengaruhi sesi dagangan minggu ini?
1.Data inventori minyak mentah AS – 10 Mei 2017  (Rabu, 10.30pm)
Data inventori minyak mentah AS menurun sebanyak 0.9 juta tong minggu lepas. Namun begitu, pasaran ini dijangka kekal berhati-hati memandangkan jumlah pengeluaran minyak mentah di AS yang semakin meningkat.
2.Keputusan Kadar New Zealand – 11 Mei 2017 (Khamis, 5.00am)
Reserve Bank of New Zealand dijangka akan mengekalkan kadar faedah pada 1.7 peratus di dalam mesyuarat kali ini memandangkan inflasi yang kekal berada pada tahap yang agak rendah walaupun data pekerjaan semakin meningkat. Isu yang dijangka menjadi tumpuan ialah persoalan mengenai exchange rate. Adakah Gabenor RBNK, Wheeler akan mengulas mengenai penurunan mendadak matawang kiwi baru-baru ini?

 Ucapan Bill Dudley – 11 Mei 2017 (Khamis, 6.25pm)

Presiden Fed New York yang dianggap mempunyai kepentingan ketiga di dalam organisasi Fed dijangka akan menyampaikan ucapan. Terkenal dengan komen dovish, Dudley mengejutkan pasaran dengan komen yang agak agresif pada Mac sebelum ini. Adakah beliau masih berpuas hati dengan data-data ekonomi yang dikeluarkan baru-baru ini?

 Keputusan Kadar UK – 11 Mei 2017 (Khamis, 7.00pm)

Pertemuan kali ini dianggap amat penting kerana bank akan mengumumkan laporan inflasi suku tahunan disamping melakukan semakan dasar yang dinilai sebagai peluang untuk merangka dasar monetari yang baru. BoE dijangka akan mengambil langkah berhati-hati di dalam mesyuarat kali ini berikutan pertumbuhan gaji yang dilaporkan agak perlahan. Bagaimanapun, lonjakan sterling sejak akhir-akhir ini melegakan tekanan inflasi.

 Data PPI AS – 11 Mei 2017 (Khamis, 8.30pm)

Data ini merosot sebanyak 0.1 peratus pada bulan Mac dan dijangka akan kembali melonjak sebanyak 0.2 peratus bagi bulan April. Core PPI tidak mencatat sebarang perubahan dan diramal bakal meningkat melebihi 0.2 peratus.

 Data Tuntutan Pengangguran AS – 11 Mei 2017 (Khamis, 8.30pm)

Data ini dikeluarkan lebih baik daripada jangkaan minggu lepas. Justeru, pasaran minggu menjangkakan kenaikan kecil sebanyak 245,000 pekerjaan.

 Data KDNK Jerman – 12 Mei 2017 (Jumaat, 2.00pm)

Ekonomi terbesar di dalam Zon Euro ini mencatat pertumbuhan yang agak lemah pada suku keempat tahun 2016. Justeru, pasaran menjangkakan pecutan sehingga 0.6 peratus buat masa ini.

 Data Jualan Runcit AS – 12 Mei 2017 (Jumaat, 8.30pm)

Data ini melaporkan bacaan yang agak mengecewakan sebanyak 0.2 peratus pada bulan Mac Justeru, pasaran menjangkakan agar jualan runcit mencecah paras 0.6 peratus di dalam laporan kali ini.
Logam Ini Masih Berlegar di Paras Terendah Dalam Tempoh 7 Minggu!


Data Harga Pengeluar U.S. Pada Oktober Lemah

Harga pengeluar bagi barang akhir (final goods) tidak berubah pada Oktober yang mencatatkan 0.00% berbanding peningkatan yang dicatatkan pada Oktober sebanyak 0.30%.
Producer Price Index (PPI) ialah indeks yang mengukur harga barang akhir dan perkhidmatan yang dijual oleh pengeluar.
Peningkatan tahunan berada pada paras 0.80% berbanding 0.70% tahun lepas. Bacaan ini adalah yang tertinggi sejak Disember 2014.
 Core price atau harga asas pengeluar menyusut -0.20% pada bulan November yang juga di bawah jangkaan kenaikan o.20%. Core price tidak mengecualikan makanan dan tenaga (energy) dalam pengiraannya. Jika perkhidmatan perdagangan dikecualikan, kenaikan tahunan mencecah 1.60% dari 1.50% yang merupakan kenaikan tertinggi sejak September 2014.
Harga barang juga naik 0.40% pada bulan sama sementara harga perkhidmatan terus lemah walaupun berlaku kenaikan dalam pengangkutan dan kenaikan harga minyak.
Keseluruhan data menunjukkan tekanan deflasi sudah mulai reda berikutan harga terus meningkat sejak tahun lepas. Pun begitu, tiada bukti yang signifikan menunjukkan penigkatan inflasi yang kukuh. Buat masa ini inflasi hanya meningkat pada kadar yang perlahan.
Data ini dilihat tidak akan menghalang The Fed (Bank Pusat US) daripada menaikkan kadar faedah pada Disember. Pun begitu, data ini tidak menguatkan kebarangkalian kepada kenaikan kadar. Pada ketika ini kadar faedah berada di paras 90.6% menurut CME Group. Sejurus sahaja data dikeluarkan, USD melemah dengan Usd/Jpy turun ke paras 109.30 dari paras tertinggi semalam 109.70.


Dagangan Emas Hambar!

Peristiwa serangan pengganas di Paris yang berlaku malam tadi telah menyebabkan kelemahan dagangan emas pada Jumaat.
Emas bagi penghantaran Jun di Comex New York Merchantile Exchange menjunam sebanyak 0.14 peratus kepada $1,282 satu troy ounce. Dalam sesi ini juga, silver futures merosot sebanyak 0.10 peratus sementara copper menurun sebanyak 0.12 peratus.
Semalam, harga emas dinilai sedikit tinggi daripada breakeven yang dicatat pada Khamis berikutan peningkatan permintaan bagi logam kuning menjelang pilihanraya Presiden Perancis.
 Emas juga memulih daripada kejatuhan terbesar ke wilayah terendah dalam tempoh enam minggu daripada sesi sebelumnya selepas data pekerjaan dan pembuatan dikeluarkan melemah daripada yang dijangka.
Jabatan Tenaga Kerja pada Khamis mengumumkan data tuntutan faedah pengangguran meningkat sebanyak 10,000 kepada pelarasan bermusim sebanyak 244,00 lebih tinggi daripada ramalan kenaikan kepada 242,000 pekerjaan.
Dalam laporan berasingan Fed Philadelphia berkata indeks perkilangan Philly meningkat kepada pelarasan bermusim 22.0 daripada 32.8 pada bulan sebelumnya.
Isu Matawang Hanya Layak dibincangkan Oleh Menteri Kewangan : Taro Aso


Analisis GOLD – Emas Berjaya Capai $1,900, Paras Tertinggi Terbaru 8 Bulan!

Tepati jangkaan, harga emas telah melonjak sehingga mencapai paras $1,900 merekodkan paras tertinggi terbaru 8 bulan.
Sudah pastinya, permintaan yang meningkat terhadap emas adalah didorong oleh sentimen pasaran yang berisiko semula ekoran krisis Rusia dan Ukraine dilaporkan kembali tegang.
Dengan mata wang US dolar juga tidak memberi reaksi yang jelas, telah memberi ruang lebih selesa untuk emas terus mendaki pada dagangan Khamis semalam.
Pada carta harga XAU/USD yang mengukur nilai emas berbanding US dolar, emas menepati ramalan penganalisis untuk sasaran kenaikan sehingga ke sesi New York semalam mencapai paras 1900.00.
Namun, bersambung pada awal sesi Asia pagi ini (Jumaat), harga membuat sedikit penurunan semula dengan paras 1900.00 kini menjadi rintangan untuk harga meneruskan kenaikan.
 Corak kenaikan harga masih dijangka akan berterusan pada penutup dagangan minggu ini, berkemungkinan akan mensasarkan ke paras ketinggian terbaru sekitar 1930.00 atau lebih tinggi.
Sebaliknya jika 1900.00 kekal menjadi penghalang untuk emas meningkat lebih tinggi, harga berkemungkinan boleh membuat penurunan semula jika sentimen pasaran kembali berubah.
Beberapa zon penting seperti di 1870.00 dan 1850.00 bakal diuji sebelum memberi isyarat untuk perubahan trend bearish harga semula untuk dagangan emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


PM May Berjaya Menangi Undian “Vote of Confidence” di Parlimen

Data harga import barang di Amerika Syarikat yang dikeluarkan semalam dilihat masih berada di paras yang rendah sejak Disember lalu berikutan terkesan oleh faktor kos produk petroleum yang terjejas dan juga nilai USD yang tinggi turut memberi kesan terhadap harga barangan sekaligus menjurus kepada kejatuhan terbesar untuk unjuran tahun ke tahun dalam tempoh lebih dua tahun. Laporan daripada Jabatan Buruh pada Rabu berkenaan pengeluaran yang perlahan serta data harga pengguna telah menguatkan lagi jangkaan pelabur terhadap kesukaran bank pusat FED untuk menaikkan kadar faedah dalam masa terdekat ini.
Namun, matawang dollar USD pada dagangan Khamis masih dilihat stabil berbanding matawang utama lain khususnya EURO. USD berjaya mengambil kesempatan untuk mengukuh berbanding EURO berikutan kebimbangan pasaran terhadap ekonomi semasa pada zon Eropah. Data ekonomi di Jerman sebagai ekonomi terbesar pada zon Eropah dilaporkan sedang bergelut untuk keluar daripada risiko kea rah kegawatan ekonomi dan kenyataan terbaru oleh Gabenor European Central Bank (ECB), Mario Draghi pada Selasa, perkembangan ekonomi pada zon Eropah bergerak lebih lemah daripada jangkaan.
Antara isu lain yang mencuri tumpuan pelabur adalah laporan pada Wall Strees Journal bahawa pendakwa raya Perseketuan Amerika Syarikat sedang menyiasat berkenaan kes Huawei Technologies yang dikatakan telah mencuri rahsia perdagangan dari perniagaan Amerika Syarikat dan akan mengeluarkan dakwaan tidak lama lagi. Wakil perdagangan AS, Lighthizer yang melihat tiada sebarang perkembangan pada rundingan dagang baru-baru ini akan kembali mempengaruhi sentimen dalam pasaran semasa.
 Matawang Sterling didagangkan stabil pada dagangan Rabu sehingga awal sesi Asia hari ini setelah keputusan undian Brexit diumumkan awal pagi semalam yang menyaksikan PM May telah kalah undian majoriti terhadap pelan perjanjian Brexit beliau. Gabenor Bank of England, Mark Carney menyifatkan kenaikan pada nilai dagangan Sterling selepas kekalahan PM May pada undian Parlimen adalah disebabkan pelabur yang merasakan risiko terhadap no-deal Brexit sebelum ini telah hilang, ataupun proses pengunduran Britain dari Kesatuan Eropah akan dilanjutkan.
Terbaru, PM May dilaporkan telah memenangi undian-keyakinan (vote of confidence) di Parlimen di mana beliau telah mendapat sokongan undian daripada Parti Konservatif beliau serta Parti Kesatuan Demokrasi (DUP). Dengan itu akan mendorong dagangan Sterling untuk kekal stabil dalam masa terdekat ini.
Diteliti pada data ekonomi pula, indeks harga pengguna di Britain yang dikeluarkan petang semalam menunjukkan bacaan angka yang menurun daripada bacaan sebelum ini seperti yang telah dijangkakan pasaran. Tumpuan akan terarah kepada data jualan runcit di Britain yang akan dikeluarkan pada jam 5.30 petang Jumaat.


Lonjakan Lebih Tinggi GBP/USD Bakal Atasi Ketinggian Dicapai Pada Februari

Tumpuan semula terhadap perbincangan oleh ahli Federal Reserve (Fed) untuk pengurangan pembelian aset menjadi penghalang momentum kenaikan harga pada carta pasangan mata wang GBP/USD di penghujung minggu lalu.
Jika diperhatikan harga sudah membuat kenaikan ke paras ketinggian terbaru mencapai paras 1.42300 yang merupakan rintangan diuji pada dagangan Februari lalu.
Selain perbincangan untuk langkah tapering oleh Fed, pada sesi New York Jumaat lalu menyaksikan terbitan data PMI pembuatan dan perkhidmatan Amerika Syarikat (AS) yang meningkat telah menekan semula harga untuk susut sekitar 90 pips setelah kenaikan pada sesi sebelumnya telah didorong oleh bacaan data sektor ekonomi yang sama di UK.

Oleh itu, zon 1.42000 kekal menjadi zon rintangan buat harga yang perlu dilepasi sebelum harga terus mencatatkan rekod ketinggian terbaru 3 tahun.
Penganalisis masih melihat pergerakan harga pada carta GBP/USD dalam trend bullish, namun kekal berwaspada untuk isyarat perubahan trend harga.
 Perkembangan di UK, Perdana Menteri Boris Johnson kekal yakin bahawa UK sedang menuju ke arah pembukaan ekonomi penuh pada penghujung Jun.
Ini akan mendorong jangkaan untuk kenaikan harga menuju sasaran 1.43000 yang merupakan zon rintangan yang pernah diuji pada Januari dan April 2018, namun gagal menembusinya.
Sementara untuk situasi penurunan harga pula, paras sokongan minggu lalu pada 1.41000 akan diuji sebelum penurunan lebih rendah akan menuju ke zon RBS (resistance become support) 1.4000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Mampukan USD/CAD Kekalkan Siri Penurunan Harga Sepanjang Minggu Ini?

Matawang komoditi dolar CAD dalam dagangan semasa menunjukkan pergerakan yang positif harga selepas mencapai paras tertinggi mingguan berbanding matawang dolar AS pada Selasa.
Kestabilan pada dagangan Loonie adalah didorong oleh faktor kenaikan harga minyak mentah dan juga data inflasi di Amerika Syarikat baru-baru ini yang tidak berjaya menyokong pengukuhan semasa USD.
Harga minyak mentah, sebagai eksport terbesar Kanada disokong oleh isu bekalan minyak global di mana Arab Saudi dilaporkan bercadang untuk mengurangkan bekalan eksport minyak mereka pada April ini.
Sementara itu, kerajaan Amerika Syarikat juga turun menurunkan unjuran pengeluaran minyak mentah domestik mereka sekaligus memberi perkhabaran yang positif buat Kanada.
Dengan sentimen positif minyak mentah dan juga ketidaktentuan pada dagangan USD, Loonie akan terus mengambil kesempatan untuk menekan harga pada USD/CAD sepanjang dagangan minggu ini.
Jika dilihat pergerakan harga pada chart USD/CAD, harga yang menguji paras ketinggian semasa sekitar 1.34600 pada minggu lalu mula menunjukkan corak pergerakan menurun harga bersambung pada dagangan minggu ini.
 Dagangan USD/CAD sejak permulaan minggu ini didagangkan lebih rendah dari paras Magic Pivot pada indicator Moshed Magic Line setiap hari. Dan pada hari ini, harga turut dibuka rendah dari paras Magic Pivot 1.3375 menunjukkan harga masih cenderung untuk menyambung siri penurunan harga jika sentimen semasa kekal tidak berubah.
Jika harga kembali membuat kenaikan semula, harga berkemungkinan menguji paras resistance 1.3463 (MagicR3) pada indicator Moshed Magic Line yang berada pada zon ketinggian harga yang dicapai minggu lalu dan boleh mencapai sekitar 100 pips kenaikan.
Sebaliknya jika harga terus mengekalkan siri penurunan harga, harga boleh mencecah 120 pips penurunan harga sehingga ke paras zon RBS (resistance become support) pada 1.32000.
Lihat gambar chart pasangan matawang USD/CAD di bawah untuk rujukan analisis teknikal anda. Perhatikan paras tumpuan harga yang telah digariskan pada indicator Moshed Magic Line untuk memudahkan anda merancang pengawalan risiko yang terbaik dalam dagangan harian.

Paras support: 1.3332, 1.3309, 1.3267.
Paras resistance: 1.3398, 1.3440, 1.3463.


Ulasan Kalendar Ekonomi Minggu Ketiga 2017 (16-20 Januari)

Awal minggu ini, kita dikejutkan dengan gap besar dalam matawang yang melibatkan Pound (Gbp). Hal ini berikutan laporan Sunday Times yang mengatakan Theresa May dijangka menyampaikan ucapan Brexit tentang keengganan Britain menjadi ahli dalam pasaran tunggal.
Pada Selasa, laporan ini menjadi kenyataan dalam ucapan Brexit Theresa May. Tetapi terdapat ‘twist’ dalam sentimen semasa Brexit yang menyumbang kepada sentimen positif kali ini. May berikrar akan memuktamadkan perjanjian perdagangan bebas bersama pasaran tunggal sebelum tempoh dua tahun  berakhir. Hal ini lah yang menguatkan matawang Gbp ketika ini dan dijangka matawang Gbp akan dipengaruhi sentimen dalam jangka masa sederhana.
Dalam penetapan kadar Bank of Canada pula, BoC mengekalkan kadar di paras 0.50% dengan ketidaktentuan masih lagi menyelubungi Kanada berikutan pelantikan Trump secara rasmi. Kanada bakal mendapat kesan daripada perjanjian NAFTA yang akan dikaji semula oleh Trump.
Penetapan kadar ECB turut berlangsung pada Khamis dengan polisi semasa turut dikekalkan dengan program pembelian bon masih kekal seperti mesyuarat sebelum ini. Draghi dalam sidang media mengekalkan pendirian ‘dovish’ agar pasaran tidak membuat spekulasi kepada ‘tapering‘ yang akan memberi risiko kepada sasaran utama ECB.
Pasaran pada minggu ini memberi tumpuan kepada pelantikan rasmi Trump sebagai Presiden US ke-45. Walaubagaimanapun, pasaran agak kecewa dengan tiada komen secara spesifik tentang rangsangan fiskal beliau, yang ada hanya komen tentang ‘protectionism’ kepada ekonomi US yang menyebabkan dolar Kanada dan Peso Mexico menjunam berbanding US dolar.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

09-13 Januari 2017
16-20 Januari 2017

Eur/Usd– 231 pip (volatile)
Eur/Usd– Naik 140 pip

Usd/Jpy– 378 pip (volatile)
Usd/Jpy– 305 pip (volatile)

Gbp/Usd– 276 pip (volatile)
Gbp/Usd– Naik 430 pip

Usd/Chf- Jatuh 205 pip
Usd/Chf- Jatuh 140 pip

Usd/Cad– 265 pip (volatile)
Usd/Cad– Naik 370 pip

Aud/Usd– Naik 230 pip
Aud/Usd– Naik 130 pip

Nzd/Usd– Naik196 pip
Nzd/Usd– Naik 149 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Harga Pengguna UK (CPI UK), Selasa

Harga pengguna UK (CPI, UK) meningkat 0.5% pada Disember dengan kadar dari tahun ke tahun (year on year, yoy) meningkat dari 1.2% kepada 1.6% yang tinggi dari jangkaan 1.4%. Bacaan ini merupakan inflasi tahunan tertinggi sejak Julai 2014.
Manakala inflasi teras (core-inflation) meningkat dari 1.4% kepada 1.6% berbanding jangkaan 1.4%.
Penyusutan nilai Pound (Gbp) dan peningkatan harga minyak mentah, dijangka memberikan impak yang begitu besar kepada inflasi pada Januari. Terdapat potensi inflasi akan meningkat kepada 3.0% bulan hadapan dengan tren ekonomi semasa di UK.

Ucapan Brexit Theresa May, Selasa

Beliau akan berusaha untuk memuktamadkan perjanjian perdagangan-bebas dengan EU, dan menegaskan sekali lagi, ia tidak bermaksud keahlian UK di dalam pasaran tunggal EU.
May mahu perjanjian ini dimeterai sebelum tempoh dua tahun berakhir, dan memberi amaran supaya EU tidak mengambil pendirian yang membebankan UK dalam perjanjian tersebut, dimana perjanjian yang tidak dimeterai adalah lebih baik, daripada perjanjian yang langsung tidak menguntungkan Britain.
Secara keseluruhan, jangkaan sebelum ini bahawa UK mahu meninggalkan Kesatuan Eropah dan pasaran tunggal menjadi kenyataan. Tetapi, May mahu ‘perjanjian kerjasama’ yang melibatkan perdagangan bebas-cukai bersama EU. Hal ini bermaksud, jika perjanjian dimeterai, UK masih boleh mengakses pasaran tunggal ini.

Data Pekerjaan UK, Rabu

Data pekerjaan UK yang terbaru, merekodkan pengurangan dalam jumlah pengangguran dengan ‘Claimant count‘ berkurangan sebanyak 10,100 pada Disember berbanding jangkaan pasaran kenaikan 2,500.
Kadar pengangguran masih lagi berada di paras 4.8% pada bulan sama yang sejajar dengan jangkaan pasaran. Namun begitu, pengangguran berkurangan sebanyak 9,000 dalam masa tiga bulan terakhir setakat ini.
Manakala data purata pendapatan (Average earning) meningkat 2.8% dari tahun lepas 2.6% berbanding jangkaan pasaran di paras 2.6%. Jika tidak mengambil kira imbuhan (bonus) data ini hanya naik 2.7%.

Inflasi Zon-Eropah, Selasa

Bacaan akhir harga pengguna (Consumer Price Index, CPI) bagi Zon-Eropah sejajar dengan bacaan awal yang dikeluarkan pada awal Januari dan jangkaan pasaran di paras 1.10%.
 Bacaan akhir harga pengguna kali ini meningkat 0.50% pada Disember dengan inflasi tahunan meningkat ke paras 1.10% dari 0.60% sebelum ini, dan lebih tinggi dari bacaan yang direkodkan pada Disember 2015 yang hanya naik 0.20%. Bacaan kali ini adalah yang tertinggi sejak Oktober 2013.
Manakala inflasi teras (Core-CPI) naik 0.40% pada bulan sama dengan bacaan tahunan (year-on-year) naik 0.90% dari 0.80%  sebelum ini, dan tidak berubah dari bacaan pada tempoh sama 2015.

Harga Pengguna US (CPI US), Rabu

Harga pengguna di US naik 0.30% pada Disember yang menepati jangkaan pasaran, dengan bacaan dari tahun ke tahun (year-on-year) meningkat ke paras 2.1% dari 1.7% sebelum ini dan bacaan ini pula adalah yang tertinggi sejak Jun 2014. Harga bagi keseluruhan 2016 naik 2.10% berbanding 0.70% pada 2015.
Data ini secara keseluruhan, menggambarkan kenaikan inflasi secara berperingkat di dalam ekonomi US. Dua kunci utama bagi bacaan inflasi beberapa bulan akan datang adalah kesan dari harga minyak mentah dunia dan sama ada terdapat kenaikan mendadak dalam pendapat pekerjaan.
Hal ini akan memberi tekanan kepada harga untuk terus meningkat dan potensi kepada The Fed untuk mengetatkan polisi tahun ini.

Penetapan kadar Bank of Canada, Rabu

Bank Pusat Kanada (Bank of Canada, BoC) menepati jangkaan pasaran dengan membiarkan kadar faedah di paras 0.50%. Ramalan ekonomi BoC secara keseluruhan tidak berubah dan menyatakan polisi monetari semasa masih sesuai ketika ini.
Menurut bank pusat, ketidaktentuan (uncertainty) dalam ekonomi global ketika ini, berpunca dari perkembangan politik di US.
Secara keseluruhan, bank pusat meramalkan pertumbuhan ekonomi (KDNK/GDP) meningkat 2.10% pada 2017 dan 2018 yang menggambarkan ekonomi akan beroperasi dalam kapasiti-penuh (full-capacity) dalam pertengahan 2018.

Penetapan kadar ECB, Khamis

ECB sememangnya dijangka mengekalkan polisi monetari semasa dengan kadar utama di paras 0.00% dan kadar deposit (deposit rate) di paras -0.40%. ECB juga tidak membuat sebarang perubahan dalam program pembelian bon.
Apabila ditanya tentang ‘tapering kepada program semasa jika keadaan semakin kukuh‘, beliau mengatakan masih ada kebimbangan kepada inflasi yang mungkin tidak akan meneruskan kenaikan. ECB akan lebih yakin jika inflasi boleh bertahan dengan sendirinya tanpa sokongan polisi dalam jangka masa sederhana.
Secara keseluruhan, Draghi masih mengekalkan pendirian ‘dovish‘, dan beliau sudah tentu sukar mengekalkan pendirian ini jika inflasi terus meningkat.

Indeks Pembuatan US (Philly Fed Manufacturing), Khamis

Indeks sektor pembuatan US (Philly Fed Manufacturing Index), naik  ke paras 23.6 pada Januari dari bacaan Disember 19.7 yang telah dikaji semula dari bacaan asal 21.5. Bacaan terbaru ini lebih dari jangkaan pasaran iaitu 16.5, dan merupakan yang tertinggi sejak November 2014.
Data secara keseluruhan, mengekalkan keyakinan dalam sektor ini dan komponen harga juga akan menjadi fokus khususnya kenaikan inflasi dalam data yang dikeluarkan awal minggu ini.
Tekanan kepada kenaikan harga pula akan terus memberi tekanan kepada Federal Reserve untuk mengetatkan polisi monetari pada separuh masa pertama tahun ini.

Pengeluaran Industri China, Jumaat

Ekonomi China dilapor berkembang lebih pantas pada kadar 6.8 peratus pada suku keempat berikutan rangsangan dari perbelanjaan kerajaan dan rekod pinjaman bank.
Biro Perangkaan China melaporkan bahawa ekonomi China berkembang pada 6.7 peratus dengan sasaran pertumbuhan sekitar 6.5 hingga 7 peratus. Angka ini masih kekal pada tahap yang direkod pada suku ketiga namun masih berada pada kadar paling perlahan dalam tempoh 26 tahun.
Namun begitu, Ketua Perancang Ekonomi China memberi pandangan pada minggu lepas bahawa keadaan ekonomi masih berada pada tahap yang stabil dan meneruskan momentum yang lebih baik sejak separuh kedua tahun 2016.


Analisis Teknikal EUR/USD – Timeframe H1 – 24/1/2018

Harga EUR/USD sideways sekitar harga 1.2300 – 1.2214 sejak beberapa hari lalu, dan setelah beberapa kali percubaan untuk breakout harga resistance tersebut. Akhirnya EUR/USD berjaya untuk breakout ke atas dan kini berpotensi membentuk new HH.  Ini menunjukkan bahawa trend masih kuat ke arah bullish dan pergerakan ini berpotensi membentuk pattern ‘bullish pennant’.
 Dijangkakan EUR/USD berpotensi untuk melakukan sedikit retracement ke sekitar harga Key Support Zone 1.2300 – 1.2280 bagi membentuk new HL sebelum bullish. Jadi selagi ianya tidak melepasi paras harga Key Support Zone ini, secara intraday mood masih kuat kea rah bullish ketika ini.
Dan target bullish yang berpotensi dicapai adalah 1.2360 iaitu Key Resistance. Dan jika breakout, ia akan menuju ke level resistance seterusnya iaitu 1.2400.
Walaubagaimanapun, sekiranya ia breakout Key Support Zone ini. EUR/USD berkemungkinan akan  melakukan pullback ke harga yang lebih rendah lagi samaada 1.2214 atau ke 1.2164.


Defisit Dagangan Jepun Mencanak Angkara Sekatan Tenaga Rusia

‘Sampai ke benua Asia terasa kesan sekatan tenaga Rusia.’
Laporan terbitan kerajaan Jepun memperlihatkan defisit dagangan negara matahari terbit tersebut meningkat untuk bulan ke-11 berturut-turut pada Jun.
Meneliti laporan yang dikeluarkan Kementerian Kewangan Jepun, bagi separuh pertama 2022 defisit dagangan melonjak ¥7.9 trilion atau kira-kira $57 bilion ekoran peningkatan harga tenaga global selain penyusutan nilai Yen.
Diperincikan bahawa defisit import Jepun mencanak 37.9% berbanding tahun lepas pada ¥53.9 trilion selepas negara yang kekurangan sumber asli tersebut terpaksa membayar lebih bagi mendapatkan minyak mentah dan arang batu.
Suka untuk diingatkan bahawa harga tenaga global sedang memuncak rentetan daripada sekatan yang dikenakan terhadap Rusia atas insiden pencerobohan Ukraine.
Jelas kementerian berkenaan peningkatan tersebut, import minyak mentah dan arang batu terus mencatat lonjakan ketara dalam tempoh setengah tahun disebabkan kenaikan harga sumber.
 Tambahnya lagi, defisit dagangan tersebut berlarutan setahun selepas ia jatuh ke tahap merah pada separuh ke-2 2021 dan bagi bulan Jun sahaja Jepun mencatat defisit 11 bulan berturut-turut sebanyak 1.4 trilion.
Selain itu, ahli ekonomi Takeshi Minami pula berpendapat pendirian dovish Bank Pusat Jepun (BOJ) telah mendorong Yen jatuh ke paras terendah 24 tahun berbanding dolar sehingga menjadikan import lebih mahal.
Ulasnya, data pamerkan lonjakan dalam penghantaran yang masih didorong oleh faktor tolakan kos dan bukanya permintaan domestik dan perkara ini dari sudut pandangan BOJ bermakna mereka perlu melakukan pelonggaran dasar.
Sementara itu, eksport Jepun juga dilihat meningkat 15.2% pada ¥45.9 trilion iaitu rekod tertinggi untuk tempoh separuh tahun sejak 1979.
Bagi asas bulanan pula, import Jepun mencanak 46.1% pada ¥10 trilion sementara eksport menokok 19.4% pada ¥8.6 trilion berbanding tempoh sama tahun lepas.
Dalam pada itu, ahli ekonomi Yuki Masujima berpendapat bahawa bulan Julai keadaan akan mereda sedikit.
Hujah tersebut disokong Masujima dengan menyatakan bil import mungkin meningkat pada kadar perlahan ekoran harga komoditi yang mereda rentetan daripada pembukaan semula Shanghai daripada langkah penutupan.


Sentimen Terkini Pasaran Forex Pada Sesi Dagangan Asia

Matawang US dolar didagangkan kukuh pada hari Rabu, namun sedikit dibawah paras tertinggi 4 bulan yang dikecapi selepas peningkatan hasil bon kewangan US yang menghampiri paras 3% buat pertama kali sejak awal tahun 2014. Sedikit kejatuhan dalam pasaran ekuiti menyebabkan pengukuhan matawang US terbatas.
Indeks US dolar berbanding 6 matawang utama mengukuh sebanyak 0.08% kepada paras 90.63. Bacaan ini jatuh daripada bacaan tertinggi 4 bulan lalu iaitu pada 91.016, namun masih lagi mencatat pengukuhan.
Matawang US dolar terus melakukan pengukuhan walaupun konflik US-China masih lagi belum selesai namun isunya telah semakin pudar. Hal ini menyebabkan pasaran mengalih pandangan kepada perkara-perkara fundamental yang mendukung matawang US dolar.
Walaupun hasil bon kewangan US telah meningkat ke parast 3 peratus buat pertama kali dalam masa 4 tahun, akan tetapi kejatuhan saham di Wall Street terus mengimbangi US dolar.
 Menurut Yukio Ishizuki, ” Pada kes kali ini respon pergerakan ekuiti adalah lebih baik kerana mampu diukur dan pemintaan matawang yen juga tidak begitu tinggi walaupun terpadat kejatuhan dalam ekuiti”.
Jurang antara hasil bon kewangan US dengan Eropah dan Jepun semkain membesar telah membawa kepada jangkaan yang berbeza dalam monetari polisi.
Matawang US dolar juga mengukuh berbanding matawang yen sebanyak 0.05% kepada 108.87.
US dolar mengukuh berbanding Euro apabila EUR/USD menyusut sebanyak 0.07% kepada 1.2224 setakat jam 10.05 pagi.


Selepas Meluncur Ke Zon $1.2600, USD/CAD Bersedia Untuk Berlepas Semula?

Momentum pengukuhan dolar Kanada mula pudar semula susulan laporan terbaru perkembangan pasaran minyak mentah yang membuatkan harga minyak kembali menurun.
Ini didorong oleh keputusan Arab Saudi yang bersedia untuk meningkatkan pengeluaran minyaknya setelah krisis sekatan minyak Barat ke atas Rusia.
Situasi yang dilihat akan mengurangkan tekanan bekalan minyak itu telah mendorong harga minyak kembali susut semula daripada peningkatan sebelum ini.
Oleh itu, harga pada carta pasangan mata wang USD/CAD mula mendatar ekoran dolar Kanada yang kehilangan momentum sebelum ini sementara US dolar pula sudah mula pamerkan pengukuhan semula dalam pasaran minggu ini.
Namun, pengukuhan US dolar dilihat tidak begitu mendominasi ke atas Loonie berbanding mata wang utama yang lain dalam pasaran.
Ini adalah disebabkan faktor fundamental bank pusat di mana Bank of Canada (BOC) pada mesyuarat polisi semalam menepati jangkaan untuk meningkatkan kadar faedah kepada 1.50%, meneruskan kenaikan kadar yang agresif seperti sebelum ini.
Walaupun positif buat dolar Kanada, namun sentimen pasaran minyak mentah pula mengekang kemaraan lanjut mata wang tersebut.
Penurunan harga pada carta USD/CAD telah mencecah ke zon 1.26000 pada minggu ini, namun mula mendatar di atas zon tersebut dan memberi isyarat awal untuk perubahan trend.
 Peningkatan harga di atas paras sokongan Moving Average 50 (MA50) pada rangka masa 1 jam telah diberi perhatian oleh pelabur untuk petunjuk pergerakan trend bullish berkemungkinan bakal bermula.
Kenaikan awal harga dilihat akan menuju ke zon sekitar 1.27500 terlebih dahulu sebelum kenaikan yang diteruskan bakal menguji pula zon SBR (support become resistance) pada 1.29000.
Sebaliknya jika harga menunjukkan isyarat untuk menyambung penurunan semula, zon support pada 1.26000 akan diuji dan cuba untuk ditembusi.
Melepasi zon penting itu kemudiannya akan menguatkan jangkaan pelabur untuk harga meneruskan penurunan lebih rendah menyambung trend bearish sebelum ini.
Sasaran untuk penurunan harga selanjutnya adalah menuju ke zon tumpuan pada sekitar 1.25000.
Laporan data pekerjaan NFP Amerika Syarikat (AS) akan diberi tumpuan dahulu pada minggu ini sebelum laporan data pekerjaan Kanada pula akan diteliti pada minggu berikutnya.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD ‘Tidur’ Lepas Penat Mengamuk

Sesi pasaran Eropah menyaksikan US dolar sedikit berundur dari puncak tertinggi 3 bulan ketika pasaran menantikan lebih banyak data ekonomi untuk dijadikan petunjuk kepada dasar Federal Reserve (Fed).
Mata wang gergasi itu sebelum ini mendapat dorongan daripada kenyataan Pengerusi Fed Jerome Powell mengenai kemungkinan kadar faedah akan naik lebih tinggi.
Ia juga mendorong jangkaan untuk kenaikan kadar sebanyak 50 mata asas pada pertemuan mereka 2 minggu lagi.
Bagaimanapun, pada hari kedua keterangan di hadapan Kongres, ketua bank pusat itu mengatakan Fed masih tidak membuat apa-apa keputusan untuk mesyuarat bulan ini, dan ia akan bergantung kepada data yang bakal diterbitkan.
Pelabur kini menumpukan perhatian kepada terbitan data tuntutan pengangguran Amerika Syarikat sebagai petunjuk laporan NFP.
 Terdahulu, pelabur telah diperlihatkan dengan keluaran data pekerjaan ADP AS yang menunjukkan pertambahan lebih kukuh dalam pekerjaan sektor swasta.
Ini sekali gus menonjolkan lagi kekuatan pasaran buruh di negara itu dan memberi gambaran bacaan NFP mungkin lebih baik daripada jangkaan.
Berbanding sekumpulan mata wang utama, indeks dolar yang mengukur kekuatan dolar greenback didagangkan sedikit susut pada 105.38.
Euro dan pound dilihat mengurangkan sedikit kerugian tetapi masih didagangkan di sekitar paras terendah 2 bulan dan 4 bulan berbanding US dolar.
Sementara, dolar Aussie dan New Zealand pula berlegar di sekitar di paras terlemah 4 bulan selepas data inflasi tahunan China menunjukkan bacaan lebih rendah daripada jangkaan pada bulan Februari.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Peningkatan GBP/USD Terbatas Ditekan Oleh Isu Brexit

Unjuran pertumbuhan ekonomi UK yang lebih pantas untuk tahun ini dilihat gagal untuk menyokong pengukuhan Pound Sterling pada dagangan awal minggu.
Kebimbangan pelabur masih dibayangi oleh ketidaktentuan Brexit yang kembali menjadi perhatian semula.
Pun begitu, Kesatuan Eropah (EU) dan UK dilaporkan telah berunding berhubung isu melibatkan Ireland Utara. Brussels telah menawarkan tawaran baru kepada London, untuk menyelesaikan percanggahan dan membina hubungan perdagangan yang lebih baik.

Untuk sementara itu, Pound dilihat akan terus memikul beban dan peningkatan nilai dagangan berkemungkinan terhad.
Pada carta pasangan GBP/USD, kenaikan pada awalnya susulan pergerakan US dolar yang lemah telah menguji paras rintangan 1.39200 sebelum susut semula di sesi Eropah.
 Penurunan harga disokong oleh paras sokongan Moving Average 50 (MA50) pada pergerakan 1 jam harga yang juga berada pada sekitar 1.38700.
Jika harga jatuh lebih rendah, zon RBS (resistance become support) 1.38300-1.38000 bakal diuji harga yang dilihat sebagai paras sokongan untuk harga meningkat semula.
Sekiranya harga terus susut untuk meneruskan trend bearish, zon support pada 1.37000 bakal menjadi destinasi tumpuan harga.
Namun, jika Pound berjaya mengukuh semula, kenaikan harga berkemungkinan melepasi paras ketinggian semalam untuk menuju semula ke paras rintangan 1.40000 sebelum ini.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


DSAI Baru Sehari Di Putrajaya, Inflasi Malaysia Turun Pada 4%!

‘Tahniah Malaysia serta warga dan pemimpinnya.’
Berita gembira dalam negara diteruskan lagi dengan bacaan inflasi tahunan Malaysia turun pada 4% semasa Oktober berbanding 4.5% ketika September lalu.
Walaupun gagal tepati unjuran 3.9% pasaran, ia adalah bacaan terendah dalam tempoh 3 bulan dengan catatan paling rendah ketika Jun iaitu pada 3.4%.
 Ikuti ringkasan data inflasi bulan Oktober yang dikeluarkan oleh Jabatan Statistik Negara di bawah.

Kategori makanan dan minuman bukan beralkohol naik 7.1% pada Oktober berbanding 6.8% ketika September.

Sub kategori makanan di rumah naik 5.8% daripada 5.7%.
Sub kategori makanan dari luar rumah canak 9.3% daripada 8.7%.
Sub kategori roti, nasi dan bijirin lain tambah 7.3% daripada 6.8%.
Sub kategori minyak masak turun 2.6% daripada 3.8%.
Sub kategori daging lonjak 7.3% daripada 6.6%.
Sub kategori buah-buahan raih 5.5% daripada 5.2%.
Sub kategori ikan dan makanan laut kukuh 3.4% daripada 3.3%.
Sub kategori sayur-sayuran susut 4.8% daripada 6.3%.
Sub kategori susu, keju dan telur kekal pada 8.8%.
Sub kategori gula, jam, madu, coklat dan manisan mekar 3.5% daripada 3.3%.

Kategori minuman beralkohol dan tembakau canak 0.8% berbanding 0.7%.
Kategori pakaian dan kasut mendatar pada 0.4%.
Kategori perumahan, air, elektrik, gas dan bahan api lain-lain turun 1.5% berbanding 4.%.
Kategori perabot, barangan perumahan dan penyelenggaraan perumahan jatuh 4.1% berbanding 4.4%.
Kategori kesihatan kekal pada 1%.
Kategori pengangkutan susut 5.2% berbanding 5.3%.
Kategori komunikasi tidak berubah.
Kategori perkhidmatan rekreasi dan kebudayaan lonjak 3.4% berbanding 3.1%.
Kategori pendidikan tambah 1.4% berbanding 1.3%.
Kategori restoran dan hotel kuncup 6.8% berbanding 6.0%.
Kategori barangan dan perkhidmatan lain-lain pada 2.4% pada kedua-dua bulannya.

Selain itu, inflasi di kawasan bandar menurun 4.2% berbanding 4.8% dan kawasan luar bandar merosot 3% berbanding 3.4% sebelumnya.
Dalam pada itu, inflasi negara bagi tempoh Januari sehingga Oktober 2022 meningkat 3.3% berbanding tempoh sama tahun lepas dan asas bulanan menyaksikan catatan Oktober pada 0.2% daripada 0.1% semasa September.


Analisis Teknikal EUR/USD – Timeframe H1 – 1/11/2018

Data inflasi zon Eropah yang dikeluarkan petang semalam adalah seperti jangkaan pasaran dan memberikan gambaran yang positif terhadap matawang EURO. Namun EURO gagal mengukuh berbanding matawang USD setelah data pekerjaan ADP di AS mencatatkan angka yang meningkat sekaligus menyokong USD untuk terus mengukuh menjelang data pekerjaan NFP pada Jumaat ini. Berdasarkan indicator Moshed Magic Line, pergerakan harga pada chart pasangan matawang EUR/USD untuk sesi dagangan semalam menunjukkan penurunan harga dari paras Magic Pivot semalam sehingga melepasi paras support MagicS2 dan mencatatkan paras terendah yang baru pada 1.13000.
Pada sesi pasaran Asia hari ini, harga membuat kenaikan semula dan telah melepasi paras Magic Pivot 1.1324 dan juga melepasi paras resistance 1.1347 (MagicR1). Jika harga berjaya meneruskan momentum kenaikan yang dibuat, harga dilihat akan menuju ke paras resistance 1.1382 (MagicR2) iaitu paras yang diuji harga pada Selasa. Seterusnya, jangkaan kenaikan harga seterusnya adalah ke paras resistance 1.1406 (MagicR3) untuk pasaran meneliti reaksi harga pada paras ini sama ada harga mampu membuat higher high yang baru pada kenaikan lebih tinggi jika dapat melepasi paras tersebut.
Namun begitu, berkemungkinan juga harga akan ditekan semula ke paras rendah dengan jangkaan pasaran terhadap matawang USD yang kukuh menjelang data pekerjaan NFP Jumaat ini. Jika harga kembali membuat penurunan semula, harga dijangka akan breakout paras 1.13000 yang menjadi paras terendah harga semalam dan menuju ke paras support terdekat pada 1.1289 (MagicS1). Harga yang meneruskan lagi penurunan bakal menuju pula ke paras support pada 1.1266 (MagicS2) sebelum harga boleh mencecah penurunan sehingga ke paras 1.1231 (MagicS3) jika EURO gagal menghalang momentum pengukuhan USD.
 Kawal posisi dagangan anda menjelang data pekerjaan NFP AS yang pada kebiasaannya memberi pergerakan turun naik (volatile) yang agak besar dalam pasaran khususnya pasangan matawang USD. Teliti paras harga pada indicator Moshed Magic Line dan perhatikan reaksi harga pada chart EUR/USD terhadap paras-paras tersebut.

Paras support: 1.1289, 1.1266, 1.1231.
Paras resistance: 1.1347, 1.1382, 1.1406.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Persengketaan Perdagangan Sekian Lama Antara UK Dan A.S Akhirnya Berakhir!

Pada hari ini, Britain dan Amerika Syarikat bersetuju untuk menyelesaikan perselisihan perdagangan yang sudah lama berlanjutan yang melibatkan isu pesawat dan wiski. A.S buat masa ini memilih untuk memberi tumpuan menangani isu subsidi China.
Kedua-dua negara UK dan A.S akhirnya bersepakat menamatkan sengketa selama 17 tahun lamanya dan bersetuju untuk bersama menentang amalan perdagangan yang tidak adil.
Perselisihan itu telah memicu perang tarif transatlantik selama beberapa bulan yang menyebabkan membawa impak kepada industri arak. Dengan kesepakatan ini, tarif akan ditangguhkan selama lima tahun lagi sementara pendtadbiran juga berjanji untuk memberikan sebarang bantuan. Dalam masa yang sama ia membantu sektor pekerjaan di UK dan berita baik untuk sektor arak dan aeroangkasa kerana tidak lagi dikenakan hukuman tarif.
 Persetujuan perjanjian damai aeroangkasa berlaku dua hari selepas EU akur dengan usulan Washington mengenai subsidi pesawat dan bersetuju untuk melawan pengaruh China yang semakin meningkat.
Wakil Perdagangan Amerika Syarikat Katherine Tai menyatakan bahawa keutamaan adalah pada persaingan yang adil dan menangani cabaran bersama yang datang dari China.
Secara kesimpulannya, Britain kini sedang berusaha unutk mementerai lebih banyak kesepakatan baru yang dapat memberi manfaat kepada negara itu selepas keluar dari Kesatuan Eropah pada tahun 2020.
Matawang GBP masih catat penyusutan berbanding US dolar berikutan pengukuhan berterusan US dolar selepas FOMC.


Analisis GOLD – Emas Melonjak, Catat Paras Tertinggi Terbaru 8 Minggu!

Dagangan emas memberi kejutan dalam pasaran tetapi memberikan kegembiraan kepada para pelabur dengan lonjakan nilai logam kuning berharga tersebut.
Pada carta harga XAU/USD yang mengukur nilai emas berbanding US dolar telah menyaksikan harga melonjak 300 pips dan telah menembusi zon rintangan 1830.00.
Tarikan terhadap emas dilihat didorong oleh ketegangan geopolitik yang meningkat antara Ukraine dan Rusia membuatkan aset safe-haven menjadi tumpuan.
Selain itu, kadar inflasi tahunan berdasarkan data yang diterbitkan oleh ekonomi-ekonomi utama dunia juga turut menambah tarikan terhadap simpanan aset emas.
Setelah sabar menanti, akhirnya pelabur berpuas hati melihat harga emas mencatatkan paras ketinggian terbaru 8 minggu.
Harga melonjak dari paras 1810.00 sehingga ke paras 1843.00 setelah melepasi rintangan 1830.00.
Pergerakan harga di atas paras sokongan Moving Average 50 (MA50) pada rangka masa 1 jam telah memberi isyarat untuk trend bullish buat emas.
 Selepas lonjakan sehingga ke penghujung sesi New York, harga mula bergerak perlahan dan mendatar pada sesi Asia dan Eropah hari ini (Khamis).
Dengan corak yang dipaparkan, kenaikan harga bakal dijangkakan menguji zon sekitar 1850.00 sebelum menuju ke paras ketinggian 1870.00 pula.
Paras tersebut merupakan zon tertinggi dicapai harga pada dagangan bagi tempoh 7 bulan kebelakangan ini.
Sekiranya berlaku penurunan harga semula, paras 1830.00 yang menjadi rintangan sebelum ini bakal menjadi paras sokongan harga membentuk zon RBS (resistance become support) terbaru.
Jika gagal, harga boleh jatuh lebih rendah dan berkemungkinan boleh menuju semula ke paras tumpuan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kos Sara Hidup di Malaysia Semakin Tinggi, Inflasi Meningkat ke Paras Tertinggi 8 Tahun Lepas

Kadar inflasi negara meningkat ke paras tertinggi sejak lapan tahun lepas kepada 4.5% pada Februari 2017 berikutan kos pengangkutan yang meningkat melebihi dari jangkaan 3.9%.
Data ini dikeluarkan oleh Jabatan Statistik pukul 12 tengah hari tadi.
Walaubagaimanapun, Jabatan Statistik mengatakan inflasi teras terus stabil di paras 2.5%.
 Daripada semua komponen harga yang direkodkan, kos pengangkutan adalah paling banyak meningkat dengan kenaikan 17.9%, manakala harga makanan dan minuman naik 4.3%.
Kos perkhidmatan rekreasi meningkat 3.1%, kos kesihatan naik 2.4%, perkhidmatan restoran dan hotel naik 2.3%, kos perumahan, air, elektrik dan bahan api masing-masing naik 2.2%.
Harga bagi kos pengangkutan meningkat paling banyak sebanyak 17.9% pada Februari berbanding sebelum ini yang hanya meningkat 8.3% pada Januari.
Jabatan Statistik mengatakan, “Harga purata Ron95 adalah RM2.30 pada Februari 2017 berbanding RM1.75 pada Februari 2016. Bagi Ron97 harga purata meningkat kepada RM2.60 pada Februari 2017 dari RM2.05 pada Februari 2016.”


Sentimen Menyokong Dagangan Komoditi, AUD/USD Turut Meningkat

Jangkaan untuk pemulihan ekonomi global yang mendorong sentimen positif pasaran telah memberi kelebihan kepada mata wang komoditi kembali didagangkan meningkat semula.
Pelabur menyaksikan lonjakan semula dolar New Zealand dan dolar Australia pada sesi Eropah semalam selepas bergerak lemah pada sesi Asia sebelumnya.
Jika diperhatikan pergerakan harga pada carta pasangan mata wang AUD/USD semalam, harga yang turun ke paras 0.75300 kembali membuat kenaikan semula sehingga ke paras sekitar 0.76200.
Kenaikan harga yang telah melepasi semula paras halangan Moving Average 50 (MA50) pada rangka masa 1 jam pergerakan harga di carta AUD/USD memberi isyarat awal untuk perubahan trend bullish semula.
Selain itu, penyusutan ketara US dolar disebabkan oleh penurunan hasil bon AS turut menyokong kenaikan harian sehingga 80 pips tersebut semalam.
Momentum kenaikan harga perlahan pada dagangan Jumaat sementara pelabur berwaspada menjelang laporan pekerjaan NFP AS sementara kebanyakan bank-bank ditutup sempena sambutan Good Friday.
 Kenaikan yang diteruskan dilihat akan menguji zon SBR (support become resistance) 0.76500 sebelum kenaikan lebih tinggi akan menuju ke zon 0.77500 seterusnya ke zon resistance 0.78000.
Sekiranya harga membuat penurunan semula, paras 0.75700 akan menjadi paras awal sokongan harga. Seterusnya, paras support 0.75300 yang dicecah harga semalam akan kembali diuji.
Penurunan harga akan dijangkakan jika laporan data NFP AS diterbitkan kukuh dan kembali mengukuhkan semula dagangan US dolar dalam pasaran.
Lihat gambar carta pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Perkembangan Terkini Pasaran Eropah Khususnya Matawang Euro

Pasaran ekuiti Eropah susut pada awal pembukaan pasaran Eropah sebentar tadi, manakala hasil bon kerajaan meningkat ketika ini berikutan pelabur berhati-hati tentang pertemuan Presiden AS dan China dan kebolehan Presiden Trump menjalankan rangsangan ekonomi.
US dolar ketika ini meguat berbanding enam matawang utama yang lain tetapi kalah jika dibandingkan dengan matawang ‘safe-haven’ Yen Jepun. Emas juga dilihat menguat sejak sesi dagangan Isnin.
Pasaran saham global telah mencapai paras tertinggi sejak beberapa bulan ini, salah satunya disebabkan oleh jangkaan pemotongan cukai oleh Trump dan pelonggaran regulasi perbankan di AS dan tambahan perbelanjaan infrastruktur.
Walaubagaimanapun, Trump dilihat mengalami kesukaran dalam polisi kesihatan bagi menggantikan Obama-care yang menimbulkan persoalan adakah Trump mampu menunaikan janjinya semasa pilihanraya.
Data jualan kereta AS susut seperti yang dilaporkan semalam dan menyebabkan penyusutan di Wallstreet dengan tragedi pengeboman di Rusia dan juga komen Trump berkaitan Korea Utara.
 Penyusutan jualan kereta di AS menyebabkan Nikkei hari ini ditutup lebih rendah 0.9% ke paras terendah 10 minggu lalu yang juga di sebabkan impak penguatan Yen kepada pengeksport Jepun.
Kadar hasil pelaburan instrumen berisiko rendah bon AS dan Jerman turut jatuh berikutan permintaan yang semakin tinggi dalam suasana pasaran yang ‘uncertainty‘ (ketaktentuan). Bon 10-tahun AS jatuh kepada 2.32%, paras terendah dalam masa sebulan.
Manakala bon 10-tahun Jerman mencapai paras terendah sejak 1 Mac di paras 0.26%. Bon 10 -tahun Itali juga turut jatuh kepada 2.3%.
Ada banyak faktor fundamental yang memberi kesan kepada Eur/Usd. US dolar menguat sejak minggu lalu berikutan komen-komen terbaru dari ahli The Fed yang sedikit hawkish berbanding minggu sebelum itu, ditambah dengan data-data memberangsangkan Amerika Syarikat.
Eur/Usd ketika ini masih gagal menguat selepas mengalami kejatuhan 72 pip sekitar tengah hari tadi waktu Malaysia.


US Dolar Menyusut, Harga Minyak Brent Naik Melebihi 1%, Harga Emas Naik

Forex
Matawang Australia dan New Zealand mengukuh berbanding US dolar pada hari Rabu dalam sesi dagangan Eropah.
AUD mencatat pengukuhan sebanyak 0.17% kepada 0.7570 berbanding US dolar setakat jam 04.30 p.m.

Pengukahan matawang AUD didorong sentimen terhadap matawang US dolar. The Fed dijangka akan menaikkan kadar faedah dalam mesyuarat yang akan diadakan pada hari ini walaupun masih dihimpit oleh isu inflasi yang lemah.
US dolar menyusut juga disebabkan perhatian terhadap keadaan politik di US, selepas calon demokrat memenangi kerusi Senat di Alabama.
Pengurang kerusi majoriti Senat akan mendatangkan kesusahan kepada Presiden Donald Trump untuk melaksanakan reformasi cukai.

Matawang NZD mencatat pengukuhan sebanyak 0.22% kepada 0.6949 setakat jam 04.30 p.m.
Indeks US dolar yang mengukur kekuatan matawang greenback berbanding enam menyusut sebanyak 0.01% kepada 94.05 dalam sesi dagangan Eropah pada Rabu setakat jam 04.30 p.m.
Minyak
 Harga minyak naik pada hari Rabu dalam sesi dagangan Eropah.
Minyak mentah WTI (West Texas Intermediate) bagi kontak penghantaran Disember naik sebanyak 0.93% kepada $57.67 setakat jam 04.30 p.m.
Minyak Brent pula yang didagang ICE Future Exchange di London naik sebanyak 1.17% kepada $64.08 setong setakat jam 04.30 p.m.

Peningkatan harga minyak ada didorong oleh penutupan saluran minyak terbesar UK dari laut utara untuk beberapa minggu bagi prosoes pemulihan.
Saluran minyak UK mengeluarkan 450,000 tong setiap hari dan kini ditutup pada hari Isnin untuk dibaiki.
Selain itu, laporan daripada American Petroleum Institute (API), pengeluaran minyak mentah jatuh sebanyak 7.382 juta tong pada minggu lepas, manakala inventori gasoline naik 2.3 juta tong.

Emas
Harga emas terus meningkat dalam sesi dagangan Eropah, namun berada di paras terendah 5 bulan lalu berikutan penantian pelabur terhadap keputusan mesyuarat The Fed berkenaan kadar faedah.
Emas dalam niaga-hadapan (futures) di Comex mencatat kenaikan sebanyak 0.15% pada Rabu kepada $1,243.60 setakat jam 04.30 p.m.


Analisis Teknikal USD/JPY – Timeframe H1 – 13/9/2018

Pada dagangan harga bagi pasangan matawang USD/JPY semalam, dilihat harga membuat penurunan melepasi paras Magic Pivot dan terus menuju ke paras support MagicS1 semalam. Pada sesi pasaran Asia hari ini, harga kembali membuat kenaikan ekoran matawang Yen yang mula melemah setelah pasaran dilihat kembali dalam keadaan stabil (risk-on). Kemudian harga turun sedikit ke paras Magic Pivot (111.35) hari ini dan membuat kenaikan dengan pergerakan yang agak perlahan di mana harga semasa berada di sekitar paras 111.450 setakat jam 4 petang.
Pergerakan harga kelihatan menuju ke paras resistance 111.564 (MagicR1) dan bakal menguji sekali lagi zon major resistance di 111.700. Jika harga meneruskan lagi kenaikan, jangkaan harga berpotensi untuk mencapai paras resistance 111.880 (MagicR2) dan seterusnya ke paras resistance 112.103 (MagicR3).
 Sebaliknya, jika harga gagal melepasi paras zon resistance 111.700, berkemungkinan harga bakal didagangkan lebih rendah dan paras support yang terdekat adalah di paras 111.025 (MagicS1) dan seterusnya ke support 110.802 (MagicS2). Pasaran akan tertumpu terhadap respon harga pada support 110.486 (MagicS3) di mana di situ terdapat zon major support yang belum berjaya ditembusi (breakout) oleh harga sebelum ini.
Beri tumpuan terhadap perubahan sentimen pasaran semasa yang bakal memberi kesan terhadap pergerakan harga pada chart USD/JPY ini. Perhatikan juga paras support dan resistance pada indicator Moshed Magic Line sebagai panduan terhadap paras-paras yang menjadi tumpuan harga.

Paras support: 111.025, 110.802, 110.486.
Paras resistance: 111.564, 111.880, 112.103.


Sentimen Terkini Pasaran Forex Setakat Pada Awal Sesi Asia Hari Rabu

US dollar berjaya membuat kenaikan pada Selasa yang disokong oleh pengukuhan data keyakinan pengguna dan juga hasil-bon kerajaan AS yang lebih tinggi.
Antara data ‘leading indicator‘ yang dikeluarkan semalam adalah indeks keyakinan pengguna (consumer confidence) di Amerika Syarikat yang meningkat dari 127.9 kepada 133.4 pada bulan Ogos. Catatan kali ini juga adalah yang tertinggi sejak bulan Oktober hampir 18 tahun yang lalu.
Apa yang menambah sentimen positif kepada ekonomi Amerika Syarikat adalah komponen dalam indeks itu yang mengukur ‘jangkaan keadaan perniagaan’ yang meningkat dari 22.9% kepada 24.3%.
Data ini penting kerana ia adalah gambaran kepada perbelanjaan pengguna di masa hadapan. Peningkatan keyakinan menunjukkan kecenderungan pengguna untuk berbelanja di masa hadapan.
 Indeks US dollar yang mengukur kekuatan matawang greenback berbanding enam matawang yang lain setakat ini membuat kenaikan sebanyak 0.05% setakat pada pukul 10 pagi.
Major pair seperti EUR/USD setakat ini didagang menurun 0.10%, di mana GBP/USD merekodkan kejatuhan 0.12%. USD/JPY pula naik 0.08%, USD/CAD pula meningkat 0.05%. USD/CHF juga membuat kenaikan 0.09%. Pair AUD/USD dan NZD/USD masing-masing tidak banyak berubah setakat ini dengan hanya susut 0.01%.
Minori Uchida, ketua strategist matawang di MUFG Bank Tokyo berkata pelabur sedang menunggu perkembangan perdagangan antara AS-China.
“Aliran modal penghujung bulan mungkin akan bermula sehingga hujung minggu ini di mana beberapa berita juga perlu diteliti termasuk risiko perang perdagangan,” demikian kata penganalisis di JPMorgan.
Terdapat juga pendapat bahawa kejatuhan US dollar baru-baru ini adalah disebabkan kenaikan pasaran saham Wallstreet.


Kenyataan Janet Yellen Menambah Kekuatan Matawang Gergasi

US Dollar didagang sederhana berbanding matawang lain pada hari Jumaat selepas ketidaktentuan politik di AS terus memberi tekanan kepada matawang US Dollar. Namun begitu, kerugian matawang Greenback ini agak terbatas dengan kenyataan Pengerusi Fed, Janet Yellen.
EUR/USD meningkat sebanyak 0.16 peratus kepada 1.0629 selepas melonjak ke paras tertinggi dalam tempoh lima minggu sebelum ini.
EUR/USD, 30 minit
Matawang Amerika itu berada di bawah tekanan sell-off besar-besaran selepas Donald Trump gagal untuk menawarkan sebarang butiran mengenai dasar ekonomi di bawah pentadbirannya pada Rabu.
Presiden Fed St. Louis berkata pada Khamis bahawa sebarang kesan dari dasar Trump ini hanya boleh dilihat pada tahun 2018 dan 2019.
Bullard juga berpandangan bahawa pemilihan Trump sebagai presiden AS bakal menolak kadar dengan kenaikan mendadak dan berpotensi untuk kekal rendah pada tahun 2017.
Dalam masa yang sama, matawang gergasi kekal mendapat sokongan selepas Janet Yellen berkata bahawa ekonomi AS kekal dalam keadaan positif dan tidak menghadapi sebarang halangan yang agak serius dalam jangka masa pendek. Hal ini berikutan momentum pasaran buruh yang dinilai agak baik.
 Janet Yellen berkata demikian sewaktu berucap dalam satu dewan di hadapan warga pendidik di Washington.
GBP/USD melonjak sebanyak 0.09 peratus kepada 1.2170 dalam sesi ini, manakala USD/JPY masih didagang stabil.
GBP/USD, 30 minit
USD/JPY, 30 minit
US Dollar Index yang mengukur kekuatan US Dollar kali terakhir dinilai pada 101.31.
Lewat hari ini, China dijangka akan mengeluarkan data lebihan dagangan ditengah-tengah ketegangan hubungan perdagangan antara China dan Donald Trump.
Bagi bulan Disember, lebihan dagangan bagi negara tembok besar ini diramal meningkat dan berkembang kepada $46.50 berbanding bulan sebelumnya.
Kenaikan Mendadak Matawang Yen Sedang dipantau Teliti oleh Kerajaan Jepun


Dagangan Euro dan Aussie Sedikit Merosot dalam Sesi Eropah

Pair EUR/USD memulakan sesi awal dagangan Eropah dengan lonjakan berhampiran puncak 1.0600 dan kemudian kembali meneruskan junaman.
Dagangan yang agak lembab disebabkan cuti Easter gagal untuk membantu pasaran untuk bergerak dengan lebih aktif disamping sentimen yang tidak berpihak kepada matawang Greenback.
US Dollar dikatakan sedang teruk terjejas disebabkan data dari AS yang dikeluarkan bercampur-campur serta peningkatan ketegangan geopolitik di sekitar semenanjung Korea.
 Pasaran hari ini juga seolah-olah gemuruh menantikan persaingan sengit di antara pilihanraya presiden Perancis yang akan datang. Walaupun kemenangan jelas menyebelahi Emmanuel Macron, pasaran dinilai masih mengambil tindakan berhati-hati dalam sesi ini dengan tidak mengambil risiko untuk membeli matawang ini.
Dalam sesi ini juga, Aussie menyerahkan keuntungan awal pada hari Isnin apabila China mengumumkan data KDNk yang lebih baik daripada jangkaan awal.
AUD / USD didagangkan pada 0,7586, sehingga 0.11% dengan pasaran di Australia ditutup hari ini sempena Easter Monday.
Dasar Pelonggaran Monetari Masih Akan diteruskan Selagi Inflasi Tidak Mencapai Sasaran 2 Peratus


Jangkaan Kenaikan Kadar 100 Mata Oleh Fed Tercetus, Ini Sebab USD Makin Kuat!

Dolar greenback terus memanfaatkan sokongan daripada data inflasi Amerika Syarikat untuk terus mengukuh pada sesi Eropah dengan meningkat ke paras tertinggi terbaharu 24 tahun berbanding yen.
Kejutan inflasi AS yang mencecah 9.1% pada bulan Jun telah menguatkan lagi keyakinan pasaran untuk Federal Reserve (Fed) bertindak lebih ‘tegas’ dalam mengetatkan dasar monetarinya.
Terbaharu, penggubal dasar Fed Mary Daly memberitahu bahawa bank pusat itu mungkin mempunyai pilihan untuk kenaikan 100 mata asas dalam kadar faedah pada bulan ini, meskipun peningkatan sebanyak 75 mata asas dilihat lebih berpeluang untuk dilaksanakan.
Ini sekali gus membenam mata wang yen yang sedia diketahui mengamalkan dasar yang sangat longgar. Yen tenggelam di paras terendah 139.00 pertama kali sejak September 1998 berbanding greenback.
 Tumpuan pelabur kini beralih kepada penerbitan data indeks harga pengeluar (PPI) dan tuntutan pengangguran AS pada sesi New York.
Bank of Canada (BOC) tanpa dijangka mengambil tindakan drastik dengan meningkatkan kadar sebanyak 100 mata asas pada mesyuarat polisinya pada Rabu.
Dolar Kanada pada mulanya meraih keuntungan susulan keputusan tersebut, namun gagal mengekalkannya dengan kembali merosot berbanding USD pada sesi dagangan hari ini.
Sementara itu, dolar Aussie disokong oleh pengukuhan dalam pasaran pekerjaan selepas kadar pengangguran Australia dilaporkan terus mencatatkan kejatuhan ke paras terendah 48 tahun pada Jun, iaitu 3.5%. Namun, kenaikan yang diraih sedikit terbatas berikutan US dolar yang lebih kuat.
Euro pula terus berlegar pada sekitar harga pariti berbanding dolar Amerika, menyaksikannya didagangkan pada 1.0020, manakala pound melemah di paras terendah lebih dua tahun berbanding USD.


Data Inflasi Australia Lemah, AUD/USD Dijangka Menjunam?

Tumpuan dagangan di sesi pasaran Asia pada Rabu dilihat terarah pada matawang dolar Australia berikutan data inflasi Australia diterbitkan.
Bacaan indeks harga pengguna di Australia untuk suku tahun kedua mencatatkan angka yang menurun kepada -1.9% berhampiran dengan jangkaan -2.0%.
Bacaan negatif tersebut memberi gambaran perbelanjaan pengguna yang menurun berikutan ekonomi yang terkesan akibat pandemik Covid-19 yang melanda.
Hal ini bakal memberi kesan terhadap pandangan bank pusat dalam menetapkan polisi monetari terbaru. Mesyuarat bank pusat Australia (RBA) akan menjadi tumpuan pada minggu hadapan.
Dolar Australia memberi reaksi lemah susulan data tersebut dikeluarkan namun penurunan harga dilihat terhad.
Pergerakan harga pada carta pasangan matawang AUD/USD dilihat kembali menguji semula zon resistance di bawah paras 0.71800.
 US dolar bergerak perlahan dalam pasaran sementara pelabur nantikan keputusan mesyuarat FOMC dan juga data pertumbuhan ekonomi AS untuk suku tahun kedua.
Harga pada carta AUD/USD walau bagaimanapun masih dijangka akan meneruskan kenaikan oleh para pelabur dengan pergerakan harga masih di atas paras sokongan Moving Average 50 (MA50) pada rangka masa 1 jam yang belum memberi isyarat perubahan trend bearish.
Jika kenaikan lebih tinggi harga berjaya melepasi zon resistance 0.71800, harga dijangkakan akan meneruskan kenaikan berkemungkinan boleh mencapai ketinggian sehingga paras 0.73000.
Namun jika harga membuat penurunan semula setelah gagal ditembusi, harga bakal kembali ke paras tumpuan seperti ke paras 0.70800 sebelum menuju zon RBS (resistance become support) dalam julat 0.70300-0.70000.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Trend Bearish Carta AUD/USD Diteruskan Menuju Penghujung Minggu

Pergerakan harga pada carta pasangan mata wang AUD/USD menunjukkan corak penurunan menuju ke penghujung minggu ini dengan tekanan terus menimpa dolar Australia.
Gabenor bank pusat Australia (RBA) Philip Lowe memberi amaran terhadap penguncupan ekonomi Australia pada suku ketiga dan menolak jangkaan kenaikan kadar faedah pada penghujung 2022 dan 2023.
Sementara US dolar terus menekan dolar Aussie selepas pamerkan penyusutan ketika data inflasi Amerika Syarikat (AS) diterbitkan lemah pada sesi New York semalam.
Selepas penurunan pada sesi sebelumnya dilihat berlegar di zon support 0.73300, harga melonjak pada awal sesi New York sekitar 40 pips menguji paras halangan Moving Average 50 (MA50) namun gagal meneruskan kenaikan lebih tinggi.
Penurunan harga disaksikan semula pelabur untuk harga menutup dagangan sesi New York lebih rendah sekitar 0.73200.
Bersambung pada dagangan sesi Asia pagi ini (Rabu), harga menyambung penurunan ke paras support 0.73000 namun meningkat semula dan berlegar di atas paras tersebut sehingga ke awal sesi Eropah.
 Dengan corak penurunan yang dipaparkan, trend bearish harga dijangka akan dikekalkan untuk harga meneruskan penurunan di bawah support 0.73000 menuju zon tumpuan seterusnya pada 0.72500.
Namun sekiranya harga berjaya melantun semula dari support 0.73000, kenaikan harga yang melepasi halangan MA50 akan memberi isyarat perubahan trend bullish.
Zon rintangan pada 0.74000 akan kembali menjadi tumpuan harga untuk diuji selepas harga susut di bawah zon tersebut sejak minggu lalu.
Laporan data pekerjaan Australia akan menjadi tumpuan di sesi Asia pada esok (Khamis) yang bakal mempengaruhi pergerakan dolar Aussie.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan Matawang Utama Bergerak Perlahan Menjelang Data Inflasi AS Malam Ini

Setakat dagangan sesi pasaran Eropah hari ini, matawang dolar Amerika diniagakan lemah dalam pasaran terkesan oleh kenyataan bernada dovish oleh Gabenor bank pusat, Jerome Powell dalam testimoni semalam.
Menurut pandangan ahli strategi di sebuah firma perdagangan matawang, nilai matawang dolar Amerika akan kembali mengukuh semula dalam jangka masa yang terdekat walaupun Federal Reserve menurunkan kadar faedah.
Pelabur turut berwaspada menantikan data indeks harga pengguna Amerika Syarikat yang bakal dikeluarkan pada jam 8.30 malam ini. Data inflasi ini menjadi salah satu petunjuk bank pusat dalam menetapkan keputusan kadar faedah dan polisi semasa.
Penurunan pada dagangan USD dilihat memberi peluang terhadap matawang utama yang lain untuk kembali mencatatkan kenaikan dalam pasaran. Terutamanya matawang Eropah seperti Euro dan Pound yang meningkat sejak semalam.
 Data inflasi di Jerman dan Perancis pada sesi Eropah petang ini menepati jangkaan kekal seperti bacaan terdahulu.
Matawang Yen pula dilihat kembali mencatatkan pengukuhan sejak semalam susulan kebimbangan pasaran terhadap komen bernada dovish oleh Jerome Powell dengan mengatakan laporan data pekerjaan Amerika Syarikat tidak mempengaruhi unjuran.
Dolar Australia juga turut kembali didagangkan meningkat berikutan harapan terhadap perkembangan positif rundingan dagang antara Amerika Syarikat dan China. Menteri Perdagangan China menyatakan kedua-dua pihak sedang berusaha mencari jalan penyelesaian dan China juga mengharapkan Amerika Syarikat segera menarik semula sekatan terhadap syarikat teknologi Huawei.
Data pinjaman perumahan di Australia untuk bulan Mei juga turut meningkat ke paras sifar berbanding penurunan -0.9% pada bulan sebelumnya memberikan isyarat positif pada perkembangan sektor perumahan.
Sementara dolar Kanada dijangka akan terus bergerak lemah dalam pasaran ekoran kenyataan dovish bank pusat Kanada berbanding jangkaan pasaran selepas kadar faedah dikekalkan di paras sedia ada.


Keputusan RBA Hentam Dolar Aussie!

Reserve Bank of Australia (RBA) menepati jangkaan pasaran dengan menaikkan kadar faedahnya sebanyak 25 mata asas kepada 3.60% pada mesyuarat polisi edisi Mac.
Berikut merupakan beberapa kata kunci utama yang diambil daripada mesyuarat tersebut.

Bank pusat masih tekad pada pendirian untuk kembalikan inflasi kepada sasaran.
Penggubal dasar jangka pengetatan lanjut dasar monetari akan diperlukan.
Petunjuk indeks harga pengguna (CPI) menunjukkan inflasi telah memuncak di Australia.
Inflasi harga perkhidmatan kekal tinggi, berikutan permintaan kukuh sepanjang musim panas.
Penggubal dasar berusaha untuk kembalikan inflasi pada sasaran 2-3% tanpa beri kesan pada ekonomi.
Peluang untuk elak kemelesetan masih kecil.
Pertumbuhan ekonomi Australia mula perlahan.
Terdapat ketidakpastian mengenai masa dan tahap kelembapan dalam perbelanjaan isi rumah.
Pasaran buruh kekal ketat walaupun keadaan telah berkurangan sedikit.
Pertumbuhan upah terus meningkat sebagai tindak balas kepada pasaran buruh yang ketat dan inflasi lebih tinggi.
Data terkini menunjukkan risiko kitaran lebih rendah antara kenaikan harga dan upah (wage-spiral).
Tapi, RBA kekal waspada terhadap risiko wage-spiral, memandangkan kapasiti ganti yang terhad dalam ekonomi dan kadar pengangguran paling rendah dalam sejarah.

Susulan kenyataan di atas, pasaran mentafsirkannya sebagai kurang hawkish di mana RBA melihat inflasi di Australia telah memuncak.
 Kadar faedah mungkin akan terus dinaikkan, tetapi mungkin pada kadar kenaikan semasa atau lebih kecil.
Dalam pada itu, dolar Aussie mempamerkan kejatuhan ketara sebagai reaksi awal kepada keputusan tersebut.
** Wage-spiral : Kenaikan gaji meningkatkan permintaan barang sekali gus menyebabkan harga melonjak. Tapi, apabila harga naik, ia pula akan mendorong untuk peningkatan gaji lebih tinggi, akhirnya wujud lingkaran dalam upah dan inflasi.
Berminat belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


Pergerakan Semasa Pasaran Tukaran Matawang Forex Setakat Ini

Yen melemah pada Khamis selepas Bank of Japan (BoJ) mengekalkan polisinya dengan tiada tanda-tanda rangsangan agresif monetari akan dikurangkan.
Indeks US dolar yang mengukur kekuatan matawang greenback berbanding enam matawang lain naik 0.02% kepada 94.66 setakat pukul 2.39 pm. USDJPY mengukuh sebanyak 0.16% kepada 112.12 setakat ini.
Di samping mengekalkan polisi semasa, BoJ juga memberikan panduan di mana tiada perubahan di dalam pendirian mereka dalam masa terdekat. Ini dilihat bagi memberikan pasaran panduan bahawa bank pusat akan kekal dengan rangsangan agresif monetari.
“Risiko kepada ekonomi dan jangkaan harga masih lagi cenderung ke bawah,” kata bank pusat, yang menunjukkan usaha bagi mengubah persepsi orang awam bahawa risiko deflasi masih wujud.
 Awal sesi hari ini juga menunjukkan imbangan dagangan (trade balance) Jepun di paras 440 billion Yen berbanding jangkaan 485 billion Yen.
AUDUSD setakat ini merekod penurunan 0.29% kepada 0.7930 setakat pukul 2.48 pm selepas mencapai paras tertinggi 0.7988.
Laporan data pekerjaan Australia pagi tadi menambah 14,000 pekerjaan baru dengan kadar pengangguran naik kepada 5.6% berbanding Mei 5.5%.
Pengukuhan data perumahan US yang dikeluarkan pada Rabu menyokong US dolar dalam sesi dagangan sebelum ini dengan permit bangunan baru yang dikeluarkan berjumlah 1.25 juta pada Jun berbanding jangkaan 1.2 juta dan 1.17 juta yang dicatat pada Mei.
Hari ini pasaran akan memberi tumpuan kepada mesyuarat bank pusat Eropah (ECB) yang akan mengumumkan polisi semasa pukul 7.45 pm pada Khamis dan diikuti dengan sidang media pukul 8.30 pm.


Satu Lagi Data Mengecewakan Dari UK, Matawang GBP Melemah

Data purata pendapatan (Average Earnings Index) di UK yang dikeluarkan sebentar tadi lemah dari jangkaan dengan kenaikan hanya 2.6% sehingga Disember dari 2.8% yang dicatatkan sebelum ini berbanding dengan jangkaan 2.8%. Jika tidak mengambil kira bonus data ini sepatutnya susut kepada 2.6% dari 2.7% sebelum ini.
Dalam data berasingan ‘Claimant Count Change‘ yang mengira jumlah penduduk UK menuntut faedah pengangguran, susut mendadak pada Januari dengan pengurangan sebanyak 42,400 berbanding yang dicatatkan pada Disember pengurangan sebanyak 20,500 tuntutan.
 Data ‘Claimant Count Change‘ kali ini adalah yang paling banyak merekodkan pengurangan sejak 2013 yang menunjukkan pasaran buruh UK yang kukuh.
Pengangguran pula berkurangan sebanyak 7,000 orang kepada 1.6 juta dalam tempoh tiga bulan. Kadar pengangguran sejajar dengan jangkaan 4.8% pada tempoh sama yang merupakan bacaan terendah sejak suku ketiga 2015.
Matawang Pound (Gbp) melemah sejurus data dikeluarkan dengan pasaran memberi perhatian kepada data pendapatan, Gbp/Usd susut 45 pip.


USD Jatuh Menjelang Mesyuarat FOMC! Apa Dah Jadi?

US dolar terus merosot pada sesi Eropah di tengah kewaspadaan pelabur menjelang mesyuarat polisi FOMC, sementara dolar Aussie pula meningkat susulan kenyataan daripada pegawai China mengenai kemungkinan lebih banyak rangsangan dilaksanakan.
Berbanding sekumpulan mata wang utama, indeks dolar yang mengukur kekuatan dolar greenback diniagakan menyusut pada sekitar harga 98.70.
Kemerosotan ini mungkin disebabkan oleh pelabur yang ingin mengambil peluang untuk mencatatkan keuntungan dengan meletakkan posisi US dolar pada harga lebih rendah.
Dengan jangkaan kenaikan kadar faedah sebanyak 25 mata asa oleh Federal Reserve (Fed), hasil bon AS 10 terus kekal di paras tertinggi lebih dua tahun.
 Mata wang euro dan pound memanfaatkan penyusutan US dolar untuk mencatatkan peningkatan, namun gagal meningkat lebih jauh dengan masih tersekat di sekitar paras terendah.
Sementara itu, dolar Aussie mencatat kenaikan sederhana selepas agensi berita XinHua melaporkan bahawa Naib Perdana Menteri Liu He mengatakan China akan melancarkan langkah dasar baharu yang menguntungkan bagi pasaran modalnya.
Ini dibuat bagi menangani impak dari gelombang baharu Covid-19 yang memberi tekanan buat aktiviti ekonomi China susulan lebih banyak sekatan dikenakan di bandar-bandar utama.
Dolar Kanada pula meningkat lebih tinggi berbanding US dolar menjelang penerbitan data inflasi yang dijangka akan terus menunjukkan peningkatan pada bulan Februari di tengah lonjakan harga tenaga.


EUR/USD Nampaknya Belum Berjaya Tembus $1.01000 Lagi!

US dolar dilihat mula mengubah arah pergerakan harganya pada Rabu semalam apabila penyusutan dari awal minggu tidak diteruskan, sebaliknya mula paparkan tanda-tanda pengukuhan semula.
Ini adalah disebabkan berita perkembangan Covid-19 di China dengan laporan lonjakan kes harian terbesar dicatatkan semalam untuk tempoh 6 bulan sehingga memaksa kerajaan mengumumkan sekatan pergerakan di tambahan daerah Guangzhou.
Mempengaruhi faktor sentimen risk-off pasaran, US dolar sebagai mata wang safe-haven mula memaparkan pengukuhan semula, namun pelabur kekal berwaspada menjelang terbitan data inflasi Amerika Syarikat (AS) yang diterbitkan hari ini.

Dapat dilihat pergerakan harga pada carta pasangan mata wang EUR/USD pada Rabu semalam mula berubah arah apabila corak penurunan yang dipaparkan.
Kenaikan sebelum ini gagal untuk melepasi rintangan pada 1.01000, mengulangi semula situasi yang sama berlaku pada minggu terakhir Oktober lalu untuk membuat penurunan semula.
Penurunan harga telah kembali semula ke paras pariti 1.0000, namun ekoran susut di bawah paras halangan Moving Average 50 (MA50) pada pergerakan di rangka masa 1 jam di carta EUR/USD, pelabur menilai sebagai petanda awal untuk perubahan trend.
 Jika harga menyambung lagi penurunan lebih rendah hari ini, melepasi paras 1.0000 seterusnya dilihat akan menguji pula paras 0.95500 yang menjadi tumpuan minggu lalu.
Kemudian, harga bakal menyambung penurunan lanjut ke sekitar zon 0.99000 atau lebih rendah lagi menuju 0.98000.
Sebaliknya, jika harga berjaya melonjak dari paras pariti 1.0000, rintangan pada 1.01000 akan kembali menjadi sasaran semula bakal diuji.
Melepasi rintangan tersebut barulah harga akan catatkan paras ketinggian terbaru 8 minggu untuk menguji pula paras 0.16000 sebelum ke paras sasaran 1.02000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Pekerjaan Kanada Memberangsangkan, Tambah 54,500 Pekerjaan

Kanada dalam laporan data pekerjaan pukul 8.30 malam mencatat data yang memberangsangkan dengan tambahan pekerjaan sebanyak 54,500 berbanding jangkaan pasaran sebanyak 11,500 dan data sebelum ini yang bertambah 3200.
Pekerjaan sepenuh-masa meningkat 77,000 sepanjang bulan Mei di mana pekerjaan separuh-masa bertambah 22,300.
Dari segi tahunan, dalam tempoh 12 bulan sehingga Mei 2017 pekerjaan bertambah sehingga hampir 220,000 dengan kenaikan dalam pekerjaan separuh masa sebanyak 96,000.
Kadar pengangguran pula meningkat kepada 6.6% dari 6.5% sejajar dengan jangkaan pasaran. Terdapat juga peningkatan dalam kadar penyertaan dalam tenaga kerja kepada 65.8% dari 65.6%.
 Sepanjang bulan Mei, pekerjaan dalam sektor pembuatan merekod meningkat mendadak, begitu juga dalam sektor perkhidmatan.
Dalam sidang media laporan kestabilan kewangan pada Khamis, Gabenor Poloz kekal optimis dengan ekonomi Kanada ketika ini di mana beliau menegaskan sekali lagi bahawa perubahan kepada harga minyak mentah ke paras rendah telah selesai.
Data pekerjaan hari ini sepatutnya akan meningkatkan keyakinan dalam ekonomi khususnya dengan data pekerjaan sepenuh-masa yang kukuh. Terdapat potensi kepada kecenderungan pengetatan dalam mesyuarat bank pusat pada Julai.
Dolar Kanada mengukuh sejurus data ini dikeluarkan pukul 8.30 malam tadi.


Ketidaktentuan Pasaran Beri Peluang Kepada Emas Untuk Menambah Keuntungan!

Harga emas meningkat lebih tinggi dalam sesi Asia pada Selasa menjelang pengumuman data pekerjaan yang akan menjadi petunjuk kepada Fed dalam membuat keputusan untuk menentukan kadar.
Niaga emas di Comex meningkat sebanyak 0.09 peratus kepada $1,226.55 satu troy ounce, manakala silver futures menjunam sebanyak 0.05 peratus kepada $17,803 satu troy ounce.
Dalam sesi ini juga, copper diniaga pada $2.656 sepound.
Semalam, harga emas dicatat lebih tinggi selepas pelancaran peluru berpandu oleh Korea Utara menambah kebimbangan mengenai ketegangan geopolitik.
 Isu ini menjadi tumpuan selepas Korea Utara melepaskan empat peluru berpandu pada awal hari Isnin sementara tiga daripadanya telah mendarat di Zon Ekonomi Eksklusif Jepun.
Kebimbangan tersebut secara tidak langsung menambahkan permintaan bagi Yen dan logam emas sebagai asset safe-haven.
Namun begitu, keuntungan emas kekal terhad apabila pasaran terus meletakkan keyakinan terhadap prospek kenaikan kadar yang akan disaksikan seawal Mac ini.
Laporan Analisis Minyak 2017 Ini Menambah Ketakutan Dalam Pasaran Minyak


Analisis Teknikal USD/JPY – Timeframe H4 – 6/2/2018

Seperti jangkaan harga USD/JPY gagal untuk breakout 110.30 dan membentuk new LH daily untuk terus melakukan penurunan semalam hampir 115 pips dan pagi tadi ia mencapai ke sekitar Key Support 108.50. Secara teknikal, momentum wave masih menunjukkan kebarangkalian masih tinggi untuk ia bearish dan peluang retracement yang berpotensi dicapai adalah sekiar 109.30 – 109.64 sebelum ia meneruskan lagi penurunan.
 Jika breakout, dijangka ia akan menguji semula harga di sekitar 110.30/00. Dan target bearish adalah ke sekitar Key Support iaitu 108.50/30 dan jika breakout, USD/JPY berpotensi tinggi untuk membentuk new LL pada harga 108.00 atau 107.60 pada minggu ini.
Oleh itu, selagi USD/JPY tidak breakout 110.30, potensi masih kuat ke arah bearish ketika ini.


Analisis Teknikal USD/CAD – Timeframe H1 – 15/11/2018

Dagangan pada chart pasangan matawang USD/CAD dilihat mendatar sejak beberapa hari lalu berikutan kemerosotan pada pasaran minyak mentah dunia. Julat pergerakan harga semalam sekitar 50 pips turun naik di antara paras resistance MagicR1 dan support MagicS1 pada indicator Moshed Magic Line semalam. Matawang USD yang mengukuh sebelum ini sedikit terjejas dengan sentimen pasaran yang tidak menentu gagal mengekalkan kenaikan harga yang dibuat pada minggu lalu.
Pada sesi pasaran Asia hari ini, harga yang didagangkan lebih tinggi dari paras Magic Pivot 1.3237 pada permulaan sesi kemudiannya membuat penurunan melepasi paras tersebut dan menuju ke paras support 1.3211 (MagicS1) bersambung ke sesi pasaran Eropah. Setelah harga berjaya breakout paras tersebut, jangkaan harga akan menuju pula ke paras support pada 1.3181 (MagicS2) yang merupakan paras RBS (resistance become support) semasa pada chart USD/CAD. Seterusnya, harga yang meneruskan penurunan bakal mencecah ke paras support serendah 1.3154 (MagicS3).
Namun, jika USD kembali mengukuh semula dalam pasaran semasa, lonjakan awal harga berkemungkinan ke paras resistance terdekat iaitu sekitar paras 1.3267 (MagicR1) yang menjadi paras ketinggian diuji harga beberapa hari lalu. Sekiranya harga berjaya melepasi paras tersebut, harga bakal menguji pula paras resistance pada paras 1.3294 (MagicR2) yang merupakan paras ketinggian harga pada Julai lalu. Harga yang berjaya breakout paras tersebut bakal mencari paras ketinggian terbaru harga berkemungkinan sekitar paras 1.3323 (MagicR3).
 Terus pantau perkembangan pasaran minyak mentah dunia yang masih menjadi faktor utama yang memberi kesan terhadap perubahan pada nilai matawang Loonie. Teliti keberkesanan paras harga pada indicator Moshed Magic Line dengan melihat kecederungan arah pergerakan harga pada chart USD/CAD ke paras-paras tersebut.

Paras support: 1.3211, 1.3181, 1.3154.
Paras resistance: 1.3267, 1.3294, 1.3323.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Trader Siap Sedia, Ini Situasi Pasaran Menjelang Tinjauan Perniagaan BOC!

Matawang Kanada pada hari ini mencatat penyusutan berbanding US dolar dalam sesi dagangan pasaran U.S berikutan pemain pasaran memberi tumpuan pada Tinjauan Peniagaan Bank of Canada (BOC). Hal ini secara tidak langsung mengurangkan keuntungan loonie yang dikecapi pada Jumaat lepas.
Matawang Loonie didagangkan 0.3% lebih rendah berbanding US dolar iaitu pada paras dagangan 0.80905 setakat jam 9.50 p.m. Pada hari Jumaat lepas, matawang CAD telah mencatat kenaikan terbesar dalam 8 minggu dengan mengukuh hampir 1% setelah bacaan NFP memberi indikasi bahawa the Fed akan menunggu lebih banyak data sebelum mengurangkan kadar pembelian bon dan menaikkan kadar faedah.
 Tinjauan Perniagaan dijadualkan akan dikeluarkan pada 10.30 p.m nanti. Bacaan ini boleh memberi petujuk kepada Bank Pusat mengenai prosepk ekonomi negara. Segelintir pengganalisis menjangkakan bahawa bank pusat akan mengurangkan pembelian bon lagi pada pengumuman polisi minggu hadapan.
Saham dunia terus melonjak naik walaupun terbatas berikutan kebimbangan mengenai varian Delta COVID-19. Perdagangan volume tidak begitu besar seperti sebelum ini berikutan Amerika Syarikat melanjutkan penutupan ekonomi sehingga akhir minggu lepas.
Harga minyak, yang merupakan salah satu eksport utama Kanada terus melonjak naik, didorong perselisihan OPEC + mengenai dasar output. Harga minyak mentah U.S naik 0.2% kepada $ 75.33 setong. Indeks US dollar yang mengukur matawang US dolar berbanding matawang utama mencatat penyusutan sebanyak 0.16% kepada paras dagangan 92.263.


Data Inflasi AS Jadi Tumpuan Pasaran Hari Ini

Sesi dagangan pada Rabu mempamerkan dolar Amerika Syarikat berlegar di sekitar paras terendah 11 minggu berbanding matawang utama yang lain berikutan jangkaan kuat terhadap Federal Reserve (Fed) yang bakal menurunkan kadar faedah untuk mesyuarat yang akan datang.
Pelabur akan memberi tumpuan terhadap mesyuarat polisi Fed pada 18-19 Jun dan mendapatkan sebarang petunjuk dari bank pusat untuk gambaran dasar monetari yang seterusnya.
Tumpuan hari ini akan terarah pada data inflasi di Amerika Syarikat yang akan dikeluarkan pada jam 8.30 malam. Data ini dilihat sebagai indikator penting yang menjadi tumpuan bank pusat dan akan mempengaruhi keputusan pada mesyuarat dasar monetari.
Dolar Euro masih stabil didagangkan berbanding USD dan bergerak di sekitar paras tertinggi tiga bulan. Matawang Eropah tersebut terkesan oleh tuduhan Presiden Donald Trump yang menyatakan Eropah sengaja merendahkan nilai matawang mereka dan memberi kesan negatif terhadap dolar USD.
 Pound Sterling mula melonjak kembali dari paras terendah lima bulan berbanding Euro pada dagangan semalam selepas data kadar gaji di Britain untuk tiga bulan sehingga April meningkat lebih tinggi berbanding jangkaan. Sebelum itu, data ekonomi pada Isnin menunjukkan pertumbuhan GDP Britain mencatatkan penguncupan pada April.
Laporan data pekerjaan UK semalam yang positif sedikit memberi nafas lega buat dagangan GBP berikutan masih dilanda kebimbangan terhadap ketidakstabilan politik di mana pencalonan baru bagi menggantikan jawatan Theresa May menjadi perhatian pada minggu ini.
Perkembangan perang dagang yang masih tegang di antara Amerika Syarikat dan China turut memberi tempias buat dagangan matawang komoditi dalam pasaran khususnya dolar Australia. Aussie lebih tertekan pada sesi pasaran Asia pagi ini selepas data keyakinan pengguna di Australia tinjauan Westpac mencatatkan kejatuhan pada bacaan bulan Jun.
Data inflasi China yang dikeluarkan pada jam 9.30 pagi ini menepati jangkaan pasaran apabila bacaan meningkat kepada 2.7% berbanding 2.5% sebelumnya. Kenaikan pada data indeks harga pengguna adalah didorong oleh kenaikan pada harga makanan, khususnya daging khinzir.
Sebaliknya, komponen teras inflasi menurun dengan jangkaan bank pusat akan memantau semula harga daging khinzir dan menjadikan petunjuk bagi penurunan inflasi teras kepada polisi yang lebih fleksibel.


Lonjakan GBP/JPY Kembali Uji Paras Tumpuan Pada 137.200

Jika diperhatikan pergerakan harga pada carta pasangan matawang GBP/JPY, harga telah menunjukkan kenaikan sejak semalam selepas perkembangan positif rundingan dagang AS-China kembali menyebabkan dagangan Yen melemah.
Komen positif oleh Setiausaha Perbendaharaan Amerika Syarikat, Steven Mnuchin nyata meredakan risiko dalam pasaran dan kembali meningkatkan semula keyakinan para pelabur terhadap aset berisiko dan memberikan pulangan tinggi. Situasi tersebut menyebabkan pelabur mula melepaskan dagangan Yen sebelum ini dengan jangkaan rundingan dagang yang sukar mencapai kesepakatan oleh kedua-dua pihak.
Walaupun dagangan Sterling masih dikategorikan sebagai berisiko ekoran ketidaktentuan politik di Britain, harga pada carta GBP/JPY kekal melonjak disebabkan kejatuhan ketara nilai matawang Yen.
Kenaikan ketara ditunjukkan pada sesi pasaran Eropah semalam apabila harga mula melonjak dari paras Magic Pivot dan melepasi paras resistance MagicR1 pada indicator Moshed Magic Line semalam.
Kenaikan harga diteruskan lagi pada dagangan hari ini di mana harga dilihat menguji paras resistance 137.129 (MagicR1) pada indicator Moshed Magic Line hari ini yang berada pada zon SBR (support become resistance) tersebut.
Jika harga berjaya meneruskan kenaikan melepasi zon SBR tersebut, kenaikan tertinggi harian dijangka mampu mencapai ke paras resistance 138.179 (MagicR3) dengan tambahan 100 pips lagi pergerakan harga.
Paras ketinggian tersebut juga telah diuji beberapa kali pada dagangan Jun namun harga gagal melepasi kenaikan ke paras lebih tinggi.
 Sebaliknya jika harga kembali membuat penurunan semula dan melepasi paras Magic Pivot hari ini, paras awal yang dilihat akan menjadi destinasi tumpuan harga adalah pada support 136.079 (MagicS1).
Penurunan seterusnya bakal menguji semula paras terendah semasa harga yang dicecah pada minggu lalu di sekitar paras support 135.432 (MagicS2) dengan mencatatkan sehingga 170 pips penurunan ke paras ini.
Lihat gambar carta harga bagi pasangan matawang GBP/JPY untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 136.079, 135.432, 135.029.
Paras resistance: 137.129, 137.532, 138.179.

Team INTRADAY menggunakan bacaan dan carta forex dari Broker SaracenMarkets.


Analisis Teknikal EUR/JPY – Timeframe H4 – 19/2/2018

 Secara teknikal, pergerakan harga EUR/JPY telah breakout trendline uptrend dan kini berada di sekitar kritikal zone harga iaitu 131.30(Key Support Daily).  Sekiranya ia masih tidak breakout Key Support ini, potensi masih ke arah kenaikan ketika ini dan dijangka jika bullish target terhampir yang berpotensi dicapai adalah pada harga 133.30 atau ke 134.30 iaitu zone sell sebelum ia kembali bearish.
Dan jika breakout 131.30, ia adalah satu confirmation bahawa EUR/JPY akan terus bearish pada minggu ini dan berpotensi mencapai ke sekitar 129.60 ataua lebih rendah 129.00. Oleh itu, Key Support ini memainkan peranan yang penting untuk diperhatikan ketika ini.


Kekuatan US Dollar Masih Tidak Dapat dilawan dalam Sesi Eropah

US Dollar masih mengukuh dalam sesi ini ekoran prospek kenaikan kadar yang terus mempengaruhi sentimen bullish terhadap matawang gergasi itu. Angka positif dari China turut menambah kekuatan buat matawang Aussie.  Hal ini berikutan China merupakan antara rakan dagang terbesar Australia.
AUD/USD, 30 minit
Cuti umum di Jepun menjadikan pasaran masih dalam dagangan kecil dan meninggalkan Dollar dinilai stabil pada sekitar 117.35 Yen.
Berbanding sekumpulan matawang, US Dollar juga dinilai mengukuh sebanyak 0.4 peratus.
USD/JPY, 30 minit
 Dalam masa yang sama, Euro melonjak lebih tinggi kepada $1.0485 selepas spike pada Jumaat lalu.
EUR/USD, 30 minit
Menurut Richard Grace iaitu Ketua Strategi Matawang di CBA, USD diramal bakal meningkat lebih 10 peratus lagi dalam tempoh 18 bulan akan datang.
Grace berhujah berlandaskan dasar cukai Trump yang dijangka akan menggalakkan permintaan terhadap ekuiti AS oleh pelabur-pelabur asing.
Pelabur juga dikatakan sedang berhati-hati selepas nilaian Yuan berbanding US Dollar diset semula bermula minggu ini.
Dagangan Mendukacitakan Buat Ringgit Pada Hari Pertama Pasaran dibuka!


NFP Semakin Hampir, Apa Bakal Terjadi Pada EUR/USD?

Kekal momentum pengukuhan, US dolar menyambung dagangan pada awal Julai dengan positif semalam menjelang laporan data pekerjaan NFP Amerika Syarikat (AS) pada sesi New York ini yang telah dinantikan pelabur sejak awal minggu lagi.
Menjadi petunjuk yang baik kepada laporan NFP, angka bacaan pada data tuntutan pengangguran yang diterbitkan semalam serta laporan pekerjaan ADP sektor swasta kedua-duanya menampilkan angka bacaan yang positif.
Perbincangan antara ahli Federal Reserve (Fed) untuk langkah mengetatkan dasar juga turut mendorong US dolar mengukuh semalam untuk mencapai paras tertinggi 3 bulan.
Mata wang Euro berjaya pamerkan peningkatan pada sesi Eropah semalam susulan data-data ekonomi Eropah yang diterbitkan memaparkan bacaan yang baik.
Namun peningkatan gagal dipertahankan apabila mata wang Eropah itu kembali susut semula pada dagangan sesi New York.

Melihat pergerakan harga pada carta pasangan mata wang EUR/USD semalam, harga telah melonjak hampir 50 pips ke paras 1.18800.
Namun setelah menguji halangan Moving Average 50 (MA50) pada rangka masa 1 jam pergerakan harga, penurunan kembali dipamerkan semula ke paras sekitar 1.18500 yang merupakan zon support minggu lalu.
 Pergerakan harga perlahan dan mendatar di sekitar tersebut pada dagangan yang bersambung pada sesi Asia pagi ini.
Penurunan lebih rendah dijangkakan untuk menuju ke zon support pada 1.18000 dan jika harga berjaya tembusinya, sasaran penurunan seterusnya dilihat pada sekitar 1.17200.
Namun, apa pun boleh terjadi ketika terbitan laporan data pekerjaan NFP AS sebentar lagi.
Malah tidak mustahil untuk pelabur menyaksikan lonjakan semula harga di atas paras 1.19000 untuk memberikan isyarat trend kenaikan semula.
Kenaikan lebih tinggi bakal menguji semula zon rintangan pada 1.2000 setelah harga bergerak di bawah zon harga itu sepanjang minggu lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Ke Mana Hala Tuju Emas Menjelang Dagangan Penghujung Minggu?

Pada carta harga XAU/USD yang mengukur nilai emas berbanding USD, harga dilihat terus mendaki untuk menguji paras tertinggi sekitar 1868.00 sebelum bergerak perlahan pada penghujung sesi.
Namun, pergerakan harga tampaknya memapar sedikit penyusutan hampir 100 pips ketika memasuki pembukaan sesi dagangan di sesi Asia dan bersambung ke sesi Eropah hari ini (Jumaat).
Jika diperhatikan, harga juga nampaknya seperti ingin menguji paras sokongan Moving Average 50 (MA50) pada rangka masa 1 jam untuk isyarat dalam mengekalkan corak uptrend.
Pengaruh penerbitan data inflasi Amerika Syarikat (AS) yang telah mengejutkan pasaran terus menyokong dagangan emas untuk mempersembahkan aksi cemerlang pada dagangan minggu ini.
Kegusaran mengenai risiko kadar inflasi AS yang melonjak tinggi serta implikasi negatifnya kepada pertumbuhan ekonomi global terus memberi manfaat kepada harga emas.
Selain itu, kerancakkan dagangan emas juga disokong oleh sentimen pasaran yang berisiko akibat ketidakpastian mengenai isu Evergrande dan lonjakan semula kes penularan Covid-19 di beberapa negara.
Tetapi pengukuhan ketara dolar greenback serta jangkaan aktiviti pengambilan untung (profit taking) pada ketika ini juga boleh memberi tekanan kepada dagangan emas daripada terus catat peningkatan yang lebih garang.
 Jika harga pada carta XAU/USD kembali mempamerkan penyusutan lebih rendah melepasi MA50, zon RBS (resistance become support) kebarangkalian akan kekal menjadi zon utama untuk diuji.
Pergerakan harga dijangka bakal mula memberi petunjuk awal untuk membuat perubahan trend jikalau harga terus menembusi trendline support untuk mencecah ke zon seterusnya sekitar 1830.00.
Sekiranya pergerakan harga berupaya untuk bertahan dalam meneruskan trend kenaikan, zon rintangan 1880.00 dijangka akan diuji dan seterusnya bakal mencipta paras ketinggian terbaharu lagi.
Peningkatan lebih agresif berkemungkinan akan melihat harga mencapai paras ketinggian yang pernah dicapai pada dagangan Jun sekitar 1900.00 yang juga dijadikan sebagai sasaran berikutnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Mentah Global Melonjak Selepas Serangan Amerika

Harga minyak mentah global melonjak pada Jumaat selepas Amerika Syarikat melancarkan serangan ke atas pangkalan tentera Syria.
Minyak mentah WTI (west texas intermediate) naik 0.85% dan kini didagang di sekitar $52.14 setong yang tertinggi sejak 7 Mac. Di ICE Future Exchange London, minyak Brent (Brent-oil) naik 0.64% ke paras $55.24 setong dan juga merupakan paras tertinggi sejak 7 Mac.
Presiden Trump mengatakan pada Khamis bahawa beliau mengarahkan serangan tersebut sebagai tindak balas penggunaan senjata kimia oleh Syria.
 Pasaran minyak mentah global mengukuh sepanjang minggu ini dengan keyakinan yang semakin memuncak terhadap pemotongan bekalan oleh OPEC dilihat semakin menstabilkan pasaran ini.
OPEC telah membuat perjanjian November lepas bagi menyerap 1.2 juta bekalan setiap hari bermula Januari sehingga Jun. Manakala Rusia dan 10 lagi pengeluar bukan OPEC juga bersetuju mengurangkan 600,000 tong minyak sehari.
Secara keseluruhan, mereka bersetuju untuk mengurangkan 1.8 juta tong sehari sehingga Jun.
Menteri-menteri minyak OPEC dan bukan-OPEC akan bertemu sekali lagi pada lewat April untuk membincangkan masa depan perjanjian yang telah dibuat pada November. Perbincangan juga dijangka akan berfokus kepada sama ada melanjutkan pemotongan selepas Jun di mana keputusan rasmi akan dibuat pada 25 Mei.